
Uvod 


Visoke položaje u Osmanskoj carevini poslije sultana i šejhu-l- 
islama imali su veliki veziri, sadri-azami. Tu čast iz reda našeg 
naroda u više navrata obnašali su: Ibrahim-paša Bošnjak, Ahmed- 
paša Hercegović i Damad Ibrahim-paša. Prvi je bio veliki vezir 
trinaest godina, drugi deset a Damad Ibrahim-paša je na toj duž- 
nosti bio pet godina. 


Nakon toga na ovom visokom položaju našli su se Sinan-pa- 
ša Borovinić, Ali-paša Semiz, Ali-paša Hadim, Malkoč Ali-paša, 
Ahmed-paša Sari, Meleć Mehmed-paša i mnogi drugi o kojima će 
biti riječi u ovom radu. 

Svaki od njih je obnašao prije ili poslije funkcije velikog ve- 
zira i funkciju valije u Egiptu. Mnogi od njih su i svoj ovozemni 
život okončali u Egiptu, što bi valjalo istražiti i negdje zabilježiti jer 
samo ono što je zabilježeno ostaje, a sve drugo vremenom nestaje. 

Njihovi zemni ostaci danas nalaze se na gradskom groblju 
Oarafa u Kairu, bilo da sa radi o Maloj ili Velikoj Oarafi (Ali-paša 
Hadim, Ahmed-paša Sarhoš, Bedrudin Mahmud i dr.), ili se na- 
laze u mezaristanu Babu-l-vezir u Kairu (Ibrahim Kazaz Bošnjak), 
ili pak u mezaristanu na sjeveroistočnom graničnom prijelazu u 
Han Junusu, gdje je ukopan Junus-paša, predvodnik bošnjačkih 
jedinica u osvajanju Egipta. 


Jusuf Ramić 5 


Svojim radom i zalaganjem oni su doprinijeli širenju Osman- 
skog carstva i njegovom kulturnom uzdizanju. U Egiptu su refor- 
mirali sistem školstva, uredili sudstvo i upravu, popravili mnoge 
ruinirane historijske objekte i iza sebe ostavili mnoge hajrate. 


S druge strane, u Egiptu je u tom vremenu bilo dosta i ka- 
dija, vrhovnih sudija, književnika i prepisivača arapskih rukopisa 
iz reda našeg naroda o čemu će, također, biti riječi u ovom radu. 
Mnoga naučna djela Bošnjaka nastala su u Egiptu, bilo da se radi 
o proširenim verzijama za potrebe tamošnje čitalačke publike ili 
o djelima napisanim ili prepisanim u Egiptu, i tako su stigla do 
naših biblioteka i čitalaca. 

I DIO 


Bošnjaci namjesnici 


u Egiptu 


Turci (Osmanlije) su prvo zauzeli Siriju 1516. god. Odlučujuća 
bitka vođena je kod Merdžidabika, nedaleko od Halepa. Tu su 
Mameluci doživjeli poraz, a Turci (Osmanlije) su se domogli ve- 
likog ratnog plijena i nastavili svoj pohod prema Damasku. Kada 
su zauzeli i ovaj grad, okrenuli su se prema Egiptu. Tada je sultan 
Selim I zatražio od muftije Ali Džemalija šerijatsko opravdanje za 
napad na Egipat i postavio muftiji tri pitanja: 

Prvo pitanje: "Ako jedan padišah islama u svetoj borbi (dži- 
had) za iskorjenjivanje bezbožnika bude ometen zbog pomoći 
koju tome bezbožniku pruža drugi padišah, da li je po Šerijatu 
dopuštena borba protiv njega i zaplijena njegove imovine?" Potvr- 
dan odgovor obrazložen je hadisom (predajom) u kome se kaže: 
"Ko bezbožnicima pomaže i sam je bezbožnik." 

Drugo pitanje: "Ako neki narod koji je prihvatio islam (Egip- 
ćani) utječe na udaju i ženidbu svoje djece s nevjernicima (Čer- 
kezi) umjesto s muslimanima, da li je dopuštena borba protiv tog 
naroda?" Odgovor je glasio: "Bez daljnjega." 

Treće pitanje: "Ako neki narod tobože pod izlikom islama, 
kojeg ispovijeda, na svoj novac utiskuje riječi svoje vjere a zna da 
će taj isti novac doći u ruke krivovjernika koji će tim novcem ići 
stranputicom i nositi ga sa sobom u svom nečistom stanju, šta 


treba uraditi s takvim narodom?" Odgovor je glasio: "Ako to ne 
sprečavaju, dozvoljava se borba protiv njih." 

Nakon ovih pitanja i odgovora sultan Selim I je krenuo u 
osvajanje Egipta. Odlučujuća bitka vođena je nedaleko od Kaira. 
U toj bici poginuo je veliki vezir Sinan-paša Borovinić, koji je 
obrazovanje i odgoj stekao na dvoru sultana Bajazida II. Bio je 
namjesnik u Hercegovini, Smederevu i Bosni. Imenovan je ve- 
likim vezirom neposredno pred pohod na Siriju i Egipat 1516. 


god. umjesto Ahmed-paše Hercegovića koji je bio u poodmakloj 
dobi. 

Njega je 1517. god. kod Ridanije u podnožju Mugattama ju- 
rišom ustrijelio Tuman-beg koji se neozlijeđen povukao i sklonio 
kod arapskog šejha Hasana Mer'ija, a ovaj ga je kasnije isporučio 
sultanu Selimu I. Kada ga je ugledao sulatan Selim uzviknuo je: 
"Sada sam osvojio Egipat!" Imao je namjeru voditi ga u Carigrad. 
Međutim, izdajnici Gazali i Hajir-beg nagovarali su sultana da 
ga pogubi pa su jednog dana, kada je sultan izjašio iz jedne uli- 
ce, pripremili rulju koja je uzvikivala: "Neka Bog podari pobjedu 
sultanu Tuman-begu!" Tada je Selimova sumnja dosegla vrhunac 
i on ga je objesio na vratima Zuvejla, na istim vratima na kojima 
su čerkeški Mameluci vješanjem ubijali svoje neprijatelje. Nakog 
toga sultan Selim je naredio da se njegovo tijelo pokopa sa svim 
počastima a i on je prisustvovao pokopu i dženazi. Na kraju sultan 
mu je podigao i nadgrobni spomenik. 

Potom je na mjesto poginulog velikog vezira imenovao Junus- 
pašu koji je predvodio jedinice Bosanskog vilajeta pri zauzimanju 
Egipta. Prilikom povratka iz Egipta sultan Selim I je Junus-paši 
koji je jahao pored njega rekao: "Osvojismo Egipat, a izgubismo 
Sinana. Egipat nije ravan Sinanu... I tako, eto, ostavismo Egipat 
iza nas, a sutra ćemo biti u Gazi." 


Junus-paša nije mogao sakriti svoje nezadovoljstvo nad čita- 
vom tom vojnom pa je rekao: "Što je plod tolikih muka i teškoća 
— ništa nego da je pola vojske propalo u pustinji i na bojištu i da 
je vlast nad Egiptom data u ruke izdajniku Hajir-begu." To je 
bilo dovoljno da napuni mjeru Selimova bijesa, pa je dao znak 
jednom momku iz tjelesne straže koji je na licu mjesta pogubio 
Junus-pašu. Veliki vezir je ukopan u mjestu koje se i danas naziva 
po njegovom imenu Han Junus. (Hafadža, Oissatu l-edebi fi Misr, 
2/209; Hammer, Historija, 1/331). 


Od vremena kada je Egipat ušao u sastav Osmanskog carstva 
primijetan je priliv velikog broja Bošnjaka, odnosno Bosanaca 
kao namjesnika, vrhovnih sudija, književnika i vaiza u Egiptu. 
Neki od njih su izabrali Egipat kao mjesto svoga stalnog boravka. 
O tome nalazimo podatke u djelima književnog i historijskog sa- 

držaja. Jedno od tih djela jeste i Džebertijeva historija Adžaibu-l- 
asar u kojoj se spominje prilično velik broj Bošnjaka koji su radili 
i djelovali u Egiptu. 

Abdurrahman Džeberti, autor djela, rođen je u Egiptu 
1167/1754. god. Njegov otac je bio profesor na univerzitetu El- 
Azhar i jedan je od vrlo uglednih ljudi u tom vremenu. Porodica 
el-Džeberti potječe iz Abisinije, iz Džeberta, po čemu je i dobila 
ovo ime. 


Abdurrahman Džeberti je umro u Kairu 1240/1825. god. 
Nema osnove tvrdnjama da je on ubijen na putu prema svojoj 
kući po naređenju Muhammeda (Mehmeda) Alija na koga se hi- 
storičar kritički osvrnuo. Ubijen je njegov sin za kojim je tugujući 
Abdurrahman Džeberti potkraj svoga života izgubio vid. 

Njegovo djelo Adžaibu-l-asar je dijelom hronika, a dijelom 
nekrolog. Abdurrahman Džeberti je živio u vremenu Mameluka i 
Muhammeda (Mehmeda) Alija, a bio je i sudionik francuske oku- 
pacije Egipta. Historija Džebertija predstavlja dopunu Historije 
Egipta Ibn Ijasa na isti način kako to Muvekkitova Povijest Bosne 
predstavlja dopunu Historije Ibrahima Pečevije. 


Među istaknutim Bošnjacima namjesnicima u Egiptu bili 
su: Ahmed-paša Hercegović, Ibrahim-paša Bošnjak, Damad Ibra- 
him-paša, Husrev-paša i njegov brat Mustafa-paša Sokolović, Ali- 
paša Malkoč, Husein-paša Boljanić, Meleć Mehmed-paša i mnogi 
drugi. 


1. AHMED-PAŠA HERCEGOVIĆ 


Prvi dodir između Bošnjaka i Egipćana desili su se i prije osman- 
skog osvajanja Egipta. Historijska djela bilježe da je Ahmed-paša 
Hercegović u Osmansko-mamelučkom ratu 1486. god. bio zaro- 
bljen i odveden u Kairo. U Kairu je proveo pet mjeseci, po ne- 
kima godinu dana, nakon čega je vraćen u Carigrad i 1488. god. 

imenovan kapudan-pašom, glavnim zapovjednikom svih pomor- 
skih snaga Osmanskog carstva. Kasnije je postao vezir, a 1497. 
god. veliki vezir. Pet puta je obnašao funkciju velikog vezira, a 
ne četiri puta (dr. Mustafa Cerić, Bošnjačkih 500 ...). Tri puta za 
vrijeme vladavine Bajazida II, a dva puta u vremenu sultana Se- 
lima I. Bio je muhafiz u Bursi i član carskog vijeća jer se oženio 
kćerkom sultana Bajazida II koja mu je darovala dva sina: stariji 
Ali-beg Širi, istaknuti lirski pjesnik koji je umro u Kairu, i mlađi 
Mustafa-bega o kome nemamo nikakvih drugih podataka. Kada 
im je otac umro, sultan Selim I ih je uzeo u svoje okrilje i tu su 
školovani i odgajani. 

Inače, njihov otac Ahmed-paša Hercegović je rodom iz Her- 
cegovine, sin Stjepana Vukčića Kosače. Kao dječaka otac ga je s 
darovima poslao u Carigrad kao taoca, gdje je nakon izvjesnog 
vremena prešao na islam. Više od deset godina obnašao je funkciju 
velikog vezira. U njegovoj sviti bilo je dosta muslimana ali i bosan- 
skih bogumila. Umro je prirodnom smrću 1518. god., a ukopan je 
nedaleko od Izmita pored džamije koju je dao sagraditi. 

2. IBRAHIM-PAŠA BOŠNJAK 


Neki smatraju da je Ibrahim-paša sin grčkog mornara (Hammer, 
1/352), drugi da je porijeklom Talijan ili Hrvat (Danišmend, 
5/16), dok ga Muhammed Harb, direktor Balkanološkog institu- 
ta u Kairu, smatra Bošnjakom, odnosno Bosancem. 


Imenovan je velikim vezirom 1523. god. i na tom položaju 
je ostao punih trinaest godina. Umro je 1536. godine i ukopan u 
derviškoj tekiji u Galati, bez nedgrobnog spomenika. 


Kada je okončana pobuna Ahmed-paše Haina (Izdajnika) u 
Egiptu, tada je sultan Sulejman Zakonodavac imenovao novog 
namjesnika Egipta, velikog vezira Ibrahim-pašu Bošnjaka, i oda- 
slao ga u Egipat da popravi stanje nastalo ovom pobunom. Bilo je 

to u augustu 1524. god. Iz Carigrada Ibrahim-paša je krenuo sa 
pet stotina janjičara, s flotom od deset brodova i s velikim brojem 
vojnika različitog sastava. 


U Egipat je stigao u zvanju velikog vezira i namjesnika ove 
pokrajine. Tamo je ostao dva mjeseca i trinaest dana, odnosno 
sedamdeset i tri dana. Kolovođe pobune je pogubio a onda izdao 
proglas u kome se kaže: 


Svima koji su zakinuti u pravima biće vraćeno njihovo pravo. 
Siromašni i ubogi koji nisu mogli izmiriti svoje obaveze prema lo- 
kalnoj upravi zbog čega su se našli u zatvorima, bit će oslobođeni a 
njihova dugovanja podmirena iz državne blagajne. Siročad koja su 
ostala bez roditelja moraju biti zbrinuta. Sve što je porušeno u Kairu 
za vrijeme pobune mora se popraviti. Porezi se moraju smanjiti, škol- 
stvo reorganizirati i donijeti novi zakoni koji odgovaraju vremenu 
u kome se Egipat našao. I sam je to na primjeru pokazao kada je 
poluporušenu Omerovu džamiju popravio iz svoje blagajne. U 
dvoru koji je stajao naspram namjesnikove rezidencije postavio 
je dvije čvrste kule za čuvanje javnog novca. Osnovao je i egipat- 
sku pomorsku flotu sa sjedištem u Suecu na čije čelo je postavio 
Selmana Reisa, koji je dugo godina boravio u Egiptu u vremenu 
kada su Egiptom vladali Mameluci. Nakon toga se na zahtjev Su- 
lejmana Zakonodavca vratio u Carigrad. 

3. DAMAD IBRAHIM-PAŠA 


Bosanac. Rođen u Novom Šeheru kod Žepča. Tu je sagradio dža- 
miju, drugu je sagradio u Kaniži te bezistan u Osijeku. Kao adže- 
mi-oglan došao je u Istanbul. Obrazovanje je stekao u Atmejedan- 
skoj školi i kao silahdar je primljen na dvor. Godine 1579. postaje 
aga janičara, a dvije godine kasnije beglerbeg Rumelije. 


Imenovan je namjesnikom Egipta 1585. god. Njegovo na- 
mjesnikovanje u Egiptu trajalo je jednu godinu, šest mjeseci i 
osamnaest dana. Nakon toga je na vlastiti zahtjev bio opozvan a 
umjesto njega je kao namjesnik Egipta imenovan Sinan efendi, 
bivši defterdar Egipta. Sultan Murat III udovoljio je njegovom za- 

htjevu. Vratio se u Carigrad preko Sirije u kojoj je usput pokorio 
buntovnog bega Druza Manoglua. Ibrahim-paša bio je oženjen 
Muratovom kćerkom, sultanijom Aišom, pa je otuda u literaturi 
poznat i kao Damad Ibrahim-paša. 


U Carigradu je nakon povratka imenovan trećim vezirom, a 
zatim u tri navrata velikim vezirom (april 1596 - oktobar 1596, 
septembar 1597 - april 1598, januar 1599 - juli 1601). 


Umro je prirodnom smrću 1601. god. a ukopan je u Carigra- 
du ispod nagrobnog spomenika što ga je sam podigao u predvorju 
Prinčevske džamije. Historičari kažu, navodi Bašagić, da je bio 
veliki državnik i vojskovođa, velikodušan, plemenit i milosrdan 
prema svakom čovjeku čak i prema svojim neprijateljima. U Egip- 
tu, dok je bio namjesnik, nije mnogo poboljšao upravu i stanje u 
zemlji jer se ubrzo preko Sirije morao vratiti u Carigrad. 

4. HUSEIN-PAŠA BOLJANIĆ 


Huseina-pašu Boljanića susrećemo pod raznim imenima u litera- 
turi. U nekim djelima susrećemo ga pod nazivom Usein-paša, u 
drugima kao Husein-pašu Bajramovića, a u trećim djelima pod 
imenom Husein-paša, sin Bajram-agin. 

Rodom je iz Boljanića, mjesta koje se nalazi na pola puta 
između Taslidže (Pljevlja) i Čajniča. Njega je kao i njegovog sta- 
rijeg brata, ističe Bašagić pozivajući se na Muvekkita, sebi uzeo 
Mehmed-paša Sokolović i podučio ga državnoj službi. 

Husein-paša Boljanić je postao vezir i namjesnik Egipta 
1573. god. Na tom položaju i u tom svojstvu proveo je dvije godi- 
ne. Nakon toga je opozvan i vraćen u Carigrad. Bio je nemjesnik 
i u drugim pokrajinama pa i u Bosni 1594. god., gdje je po svoj 
prilici i umro druge godine po imenovanju. 

Sagradio je lijepu džamiju u Pljevljima, poznatu pod ime- 
nom Husejnija, za koju je aleme nabavio u Egiptu još dok je tamo 
bio namjesnik. Aleme je pozlatio sa deset hiljada dukata i poslao 
ih mletačkim lađama iz Aleksandrije. O tome Evlija Čelebi kaže: 


Alemi se i danas sjaje tako kao da su istom izašli iz majstorove 
ruke; od njihova sjaja ljudsko oko zabljesti. Od Sulejman-hanova 
vremena ovi alemi nisu uopće brđali. Ova džamija ima i minber, 
koji je također umjetnički izrađen. Majstor je mramor isklesao da mu 
se može čestitati na vještini. Iznad mihraba nalazi se slika Kabe na 
crnoj kadifi, izvezena i ukrašena zlatom... 


U ovoj džamiji ima još jedna rijetkost koja zaslužuje da se vidi. 
10 su hasure kojima je džamija zastrta; njih je Husein-paša poslao 
iz Egipta u Sulejman-hanovo doba. To je takva vrsta hasure da ona i 
danas stoji onako umjetnički izvađena i lijepa kao da je istom izašla 
iz majstorove ruke, pa će sigurno još mnogo stotina godina tako ostati. 
(Putopis, Odlomci..., 21161, Sarajevo, 1957. god.) 


Taslidža je prije Husein-paše bila malo mjesto u kome je on 
podigao džamiju i prateće objekte kao i druge hajrate i tako je ovo 
malo mjesto postalo velika kasaba. 


Njegov brat Sinan-beg, zet Mehmed-paše Sokolovića, obna- 
šao je funkciju namjesnika u više sandžaka a najviše u Hercegovini. 
Legator je Čajniča. U njemu je podigao džamiju, a uz džamiju je 
dao sagraditi mekteb, tekiju, musafirhanu i više dućana. Umro je u 
Čajniču i ukopan u turbetu pored džamije koja nosi njegovo ime. 
Tu je ukopana i njegova žena, sestra Mehmed-paše Sokolovića. 

5. MUSTAFA-PAŠA BOŠNJAK 


Nakon smrti Hajir-bega, namjesnika Egipta, Mustafa-paša Boš- 
njak je postavljen za novog namjesnika u Egiptu. Iz Carigrada je 
krenuo s pet stotina janjičara smještenih u petnaest plovila. Nje- 
govo namjesnikovanje u Egiptu počelo je krajem oktobra 1522. 
god., a završeno u maju 1523. god. U Egiptu je kao namjesnik 
proveo pet mjeseci i sedam dana. Godine 1523. napustio je Egipat 
i vratio se u Carigrad. Njegovo napuštanje Egipta nije bilo zbog 
nekih nedostataka u upravljanju pokrajinom, nego zbog toga što 
je bio potreban Istanbulu, glavnom gradu carevine. 


Mustafa-paša Bošnjak je rođen u Bosni. Bio je zet sultana Seli- 
mali muž sestre sultana Sulejmana. Obnašao je dužnost seraskera 
i drugog vezira, a onda je imenovan namjesnikom Egipta. Ma- 
meluci su bili protiv njegovog imenovanja jer im je bio nepoznat. 
Otuda je došlo do pobune mamelučkih sultana (Džanim, Danijel 
i Budak) u želji da se riješe novog namjesnika i umjesto njega na 
taj položaj izaberu jednog od njih (Kansu) koji je bio u sviti Hajir- 
bega. Međutim, pobuna je ugušena, a vinovnici kažnjeni. 

Mustafa-paša Bošnjak je umro 1528. god. Ukopan je u Gez- 
bi pored džamije koju je dao sagraditi. Uz džamiju je sagradio i 
medresu, tekiju i imaret. Za potrebe medrese uvakufio je 5000 
knjiga. U literaturi se spominje pod imenom Mustafa-paša Čo- 
ban (Bašagić), Vezir Mustafa-paša (Pečevi), Mustafa-paša Bošnjak 
(Muhammed Harb). 

6. HUSREV-PAŠA SOKOLOVIĆ 


Spominje se u literaturi i kao Husrev-paša Deli. Brat je Mustafe- 
paše Sokolovića i prvi među njima koji je bio namjesnik Egipta. 
Imenovan je na ovu dužnost 1534. god., a zatim je pozvan u Ca- 
rigrad za vezira u Visoku portu, gdje je dogurao do drugog vezira, 
a onda je, nakon svađe s velikim vezirom Sulejman-pašom, lišen 
vezirske časti i udaljen. To Husrev-paša nije mogao izdržati pa 

je odlučio umrijeti ustežući se od jela i pića. Umro je u krevetu 
1544. god. Ovakav način samoubistva nije poznat u islamskoj 
povijesti. 


7. MUSTAFA-PAŠA SOKOLOVIĆ 


Drugi među Sokolovićima koji je obnašao funkciju namjesnika 
u Egiptu bio je Mustafa-paša Sokolović, rođak Mehmed-paše 
Sokolovića. U literaturi se spominje pod imenom Šahin (Sokol), 
odnosno Kara Šahin (Crni Sokol). Ovaj nadimak dobio je za vri- 
jeme Osmansko-iranskog rata u vremenu Sulejmana Zakonodav- 
ca kada se usmjerio na iranskog šaha Tahmasiba. Priča se da je 
sultan kada je vidio hrabrost i odlučnost ovog Bošnjaka uzviknuo: 
sjeo) olu (Bravo moj sokole!) i naredio da to bude njegov 


nadimak. 


Imenovan je za namjesnika Egipta 1560. god. i u tom svoj- 
stvu ostao u Egiptu tri godine, pet mjeseci i dvadeset dana. Nje- 
govo namjesnikovanje u Egiptu trajalo je sve do kraja 1563. god., 
a onda je povučen u Carigrad. 

8. BEHRAM-PAŠA SOKOLOVIĆ 


Treći među Sokolovićima koji je namjesnikovao u Egiptu bio je 
Behram-paša Sokolović, sin Mustafe-paše Sokolovića (Kara-Ša- 
hin). Bio je prvo jemenski a potom egipatski namjesnik sultana. 
U Jemenu je sagradio nekoliko džamija i medresa. Uredio je sud- 
stvo i upravu pa je među Arapima ostao u ugodnoj uspomeni. 
Umro je oko 1578. god. (Balić, Kultura Bošnjaka, 167). 


9. MUSTAFA-PAŠA PLJAKO 


Bošnjak odrastao na carskim dvorima bio je i Mustafa-paša Plja- 
ko. Godine 1520. imenovan je kapudan-pašom (komandantom 
marnarice), a kada se oženio uglednom dvorjankom Šahi-Huban, 
postao je vezir. Bio je namjesnik u Siriji, kasnije u Egiptu, pa po- 
slije toga je otišao u mirovinu. Umro je u Carigradu 1533. god. 
Ukopan je u posebnom turbetu na Ejjubu. 


10. AHMED-PAŠA HAFIZ 


Došao je na dvor kao adžemi-oglan. Godine 1588. imenovan 
je namjesnikom Kipra, a dvije godine kasnije bio je namjesnik 
Egipta. Četiri godine je kao namjesnik proveo u Egiptu da bi se 
kasnije vratio u Bosnu, svoj rodni kraj, kao njen namjesnik. Bio 
je zamjenik velikog vezira Ibrahim-paše, zatim Ali-paše Malkoča 
(Javuza). Kasnije se povukao u mirovinu. Umro je 1613. god. na 
putu za Mekku. Ukopan je pored džamije koju je sagradio pokraj 
Kučuk-Karama. (Bašagić, Znameniti Bošnjaci ..., 335). 

11. ALI-PAŠA SEMIZ 


Rodom iz Prače, mjesta koje se nalazi na pola puta između Sara- 
jeva i Goražda, bio je Ali-paša Semiz. Nekada je Prača bila važna 
stanica na karavanskom putu između Sarajeva i Carigrada. Mjesto 
je dobilo ime po rijeci Prači, koja pored njega protiče. 

Ali-paša je bio veoma krupan pa je otuda i dobio ovaj pri- 
djevak Semiz (Debeli). Došao je na dvor kao adžemi-oglan. Tu je 
stekao osnovno obrazovanje. Iz dvora je izašao kao janjičarski aga 
i nastavio kretanje u službi sve dok nije postao namjesnik Egipta 
1543. god. Po povratku iz Egipta imenovan je 1561. god. velikim 
vezirom da bi nakon četiri godine mudre vladavine umro. Bilo je 
to 1565. god. Ukopan je u mauzeleju Ejjuba Ensarije. Narod ga 
je volio jer je bio krajnje pošten i pravedan. 

U Prači je 1546. god. sagradio džamiju i turbe. Džamija je 
ovih dana obnovljena i ponovo stavljena u službu Islamske zajed- 
nice. Nakon obnove džamije uslijedila je i obnova turbeta i harema 
pa je ta graditeljska cjelina proglašena nacionalnim spomenikom 
BiH. Narod vjeruje da je Ali-paša Semiz ukopan u ovom turbetu. 
Otud je ova graditeljska cjelina dobila još više na važnosti. 


12. HADIM ALI-PAŠA 


Među Bošnjacima namjesnicima u Egiptu bilo je vrlo iskrenih, po- 
štenih i pravednih ljudi. Jedan od njih je, prema ocjeni mnogih, 
bio i Ali-paša Hadim. Imenovan je namjesnikom Egipta 1560. 
god. U Kairu je godinu dana nakon imenovanja umro. Ukopan je 
na gradskom groblju Oarafa. Iza sebe nije ostavio veliko bogatstvo. 
Bašagić navodi 62 dukata, a Muvekkit oko dvije hiljade dukata. 
Bio je, prema Muvekkitu, vrlo osjećajan čovjek, sažaljiv, odmjeren i 
nadasve plemenit. Svojom pravednošću i velikodušnošću potisnuo 
je uspomenu svih naših bivših namjesnika u Egiptu. Egipćani su ga 
zvali Ali-paša od Oarafe i na nogama spominjali njegovo ime. 

Inače, Ali-paša Hadim je, prema T. Okiću, Bošnjak iz Droz- 
gametve kod Sarajeva. Jedno vrijeme je obnašao funkciju velikog 
vezira. Bio je valija Bosne, zatim Temišvara, Budima itd. Sagradio 
je džamiju koja se po njegovom imenu naziva Ali-pašina džamija 
u Kladnju. (Vedad Biščević) 

Međutim, mnogi ga poistovjećuju sa Gazi Ali-pašom, a to su 
dvije različite ličnosti. Prvi je umro u Kairu 1561. god., a drugi u 
Sarajevu 1557. god. Džamija koja je sagrađena u Sarajevu pored 
Koševskog potoka je džamija Gazi Ali-paše, a ne džamija Hadim 
Ali-paše kako to tvrdi Sejfudin ef. Kemura i drugi (Sarajevske dža- 
mije, 271). 


Bašagić se nije mogao opredijeliti ni za jedno od ova dva mi- 
šljenja: "Koji je Ali-paša ili Hadim ili Temerot ili Sofi sagradio 
džamiju u Sarajevu, ne mogu razabrati. Prvi je umro u Egiptu 
godinu dana prije nego što je sagrađena džamija u Sarajevu, a nje- 
mu je Muvekkit pripisuje (Povijest Bosne,1/138). O Temerotovu 
begovanju u Bosni može se samo nagađati, jer neki stari popisi 
bosanskih namjesnika iza Sofi Mehmed-bega pišu Ali-beg bez pri- 
djevka. A najveću zbrku čini kronogram, koji je spjevan kada je 
džamija sagrađena: 


Njegova ekselencija gazi Ali-paša podiže 
U ime Boga dom dobrih ljudi 


Na svijetu nema sličnog hrama, 
To je bogomolja istinske spoznaje, dom iskrenih vjernika. 


Bog nam nadahnu njen hronostih: 
Stjecište asketa, dom onih koji Boga ljube 


(968/1560) 


bu BL do sl ja 

Osim spomenute trojice, ne bilježi nam povijest više nijednog 
Ali-pašu u ono vrijeme." (Bašagić, Znameniti Bošnjaci..., 344). 

Hamdija Kreševljaković je bio decidan, on kaže: "Od nekog 
vremena nazivaju kod nas Ali-pašu, Hadim Ali-pašom, a po tome 
i njegovu džamiju Hadim Ali-pašinom džamijom kao i obližnju 
mahalu, a to je posve krivo. U ovu pogrešku zapao je i rahmetli 
Šejh Sejfudin Kemura u djelu Sarajevske džamije kao i neki drugi 
naši pisci. Ovom Ali-paši pripada dodatak Gazi, a nikako Hadim. 
Nad vratima njegove džamije urezan je dodatak Gazi uz Ali-pa- 
šino ime. Taj se dodatak nalazi i u najstarijem poznatom beratu 
što se odnosi na njegovu džamiju, napisanom 1566. god. kao i u 
drugim ispravama iz kasnijeg vremena. 


Hadim Ali-paša je posve druga osoba, i on je naše gore list, a 
bio je i bosanski sandžak-beg i namjesnik u Budimu, a uz to i sa- 
vremenik Gazi Ali-pašin, koga je nadživio, a umro je kao egipatski 
namjesnik u Kairu 29. listopada 1560. god. Da je Gazi Ali-paša 
identičan s Hadim Ali-pašom, onda bi ova džamija stajala u Ka- 
iru. Ovu pogrešku treba ispraviti." (H. Kreševljaković, Gazi Ali- 
paša, a ne Hadim Ali-paša, Vovi Behar, br. 11-14, str. 170-171). 


13. MAHMUD-PAŠA BOŠNJAK 
Bio je haznadar u sviti Davud-paše, namjesnika Egipta. Nakon 
opoziva Davud-paše ostao je u Egiptu kao muteferrika i s vreme- 


nom se progurao u čast među ugledne misirske begove. Godine 
1560. imenovan je namjesnikom Jemena, a 1565. god. premje- 

šten je u istom svojstvu u Egipat. Pao je kao žrtva atentata prili- 
kom jedne svečanosti u Misiru. 


O njemu nalazimo podatke kod Pečvija (1/363), Bašagića, 
(383), koji je, između ostalog, zabilježio i hronogram njegove 
smrti iz, kako kaže, jedne stare zbirke čiji slovni zbir daje godinu 
njegove smrti (975/1567). Taj sarkastični hronogram spjevao je 
neki njegov zemljak, zavidnik i politički protivnik. 


14. SOFI ALI-PAŠA 


Sofi Ali-paša je porijeklom iz Bosne. Došao je na dvor među adže- 
mi-oglanima. S dvora je izašao kao aga. Godine 1547. postavljen 
je za sandžak-bega u Bosni, a deset godina kasnije za beglerbega 
Maraša. Godine 1563. je namjesnikovao u Egiptu. Bio je pouzdan 
i neceremonijalan čovjek, Egipćani su ga zvali Kilon. Uhvaćenim 
razbojnicima i kradljivcima koji bi se zakleli da neće više činiti 
razbojništva i krađu, praštao je i oslobađao ih. Ako bi ponovili 
razbojništvo ili krađu, ako bi dopali ruku, bili bi kažnjeni prema 
zakonu. Pečevi navodi još jedan primjer njegove nemarnosti. Če- 
sto je govorio, milujući svoga sina: "Dobro došli, odakle dolazite." 
To je bio odraz njegove nemarnosti u raspoznavanju ljudi. Umro 
je 1571. god. (Pečevi, 1/363; Bašagić, 344; Hammer, 1/504). 


15. ALI-PAŠA MALKOČ 


Ali-paša Malkoč sa nadimkom Javuz rodom je iz Bosne. Kao car- 
ski silehdar-aga imenovan je 1601. god. namjesnikom u Egiptu. 
Godine 1604. razriješen je te dužnosti i vraćen u Carigrad gdje 
je imenovan velikim vezirom. U Egiptu je kao namjesnik proveo 
dvije godine i tri mjeseca. Umro je u Beogradu za vrijeme pohoda 
na Ugarsku. Tu je i ukopan 1604. god. Bio je učen, hrabar i veo- 
ma strog. Otuda i njegov nadimak Javuz. 

U Kairu je sagradio i jedan sebilj koji se i danas zove sebilj 
Ali-paše, a nalazi se nedaleko od džamije Imami Šafije. Obnovio 
je i tvrđavu Han Junus i odredio četrdeset konjanika i dvadeset 
vojnika kao stalnu osmansku posadu na ovom graničnom prolazu 
preko koga se skoro sve odvijalo. 

16. MEHMED-PAŠA STARI 


Mehmed-paša Stari je porijeklom iz Bosne. U vremenu sultana 
Osmana II postao je bostandži-paša. Godine 1620. imenovan je 
brglerbegom u Sivasu. Kada je sultan Osman II krenuo u rat s 
Poljskom, postao je vezir i kajmekam u Carigradu. Nakon rata 
imenovan je namjesnikom Egipta, a onda je poslije Osmanove 
pogibije razriješen te dužnosti. Kratko vrijeme iza toga preselio je 
na ahiret. Bio je, prema turskim historičarima koje navodi Baša- 
gić, vrijedan i uman državnik. 

17. KODŽA MUSA-PAŠA VEHABOVIĆ 


Kodža Musa-paša je rođen u Vikoču kod Foče. Bio je tri puta 
namjesnik u Budimu a jedanput u Egiptu 1630. god. Poginuo je 
1647. god. u pomorskoj bici kod Negroponta (Egribuz), a uko- 
pan u carigradskoj četvrti Uskudar. Reisu-l-ulema Mustafa Cerić 
ubraja ga među pet stotina istaknutih Bošnjaka povodom pet sto- 
tina godina Ajvatovice. 


Podigao je Novu Kasabu kod Vlasenice. Tu je sagradio dža- 
miju, mekteb, tekiju, dva hana i jednu banju te više dućana. O 
tome Evlija Čelebi kaže: 


Tu kasabu je podigao Kodža Musa-paša, jedan od vezira sulta- 
na Murata IV i oslobodio je svih uobičajenih nameta... To je carsko 
krunsko dobro (hass) u Bosanskom ejaletu i mali kadiluk u rangu 
kadiluka od sto akči. Ima spabhijskog ćehaju i janičarskog serdara, 
a nema drugih organa vlasti. To je divna i krasna kasaba u jednom 
dolovitom i prostranom terenu s baščama i vinogradima. Ima oko 
sedamdeset kuća koje su u dobrom stanju. Ima divnu Musa-pašinu 
džamiju koja zaslužuje da se vidi. To je džamija čija su vrata i zi- 
dovi, mihrab, minber i svodovi kapija savršeno lijepo i umjetnički 
izgrađeni, a sva je sagrađena od mramora zelenog kao smaragd. I kad 
je sunce obasja, iz vrata i zidova zasijaju zelene zrake. U ovoj zemlji 
nema nigdje takve džamije od zelenog mramora. Tu postoje tri ma- 
halska mesdžida, jedna tekija, osnovna škola, dva trgovačka svratišta, 
javno kupatilo i osamnaest zanatlijskih dućana. Sve su to zadužbine 
umrlog Kodža-Musa-paše. (E. Čelebi, Putopis, Odlomci..., 2/253, 
Sarajevo, 1957) 


Musa-paša je bio vrlo uljudan i pametan čovjek. Imao je čist 
jezik i svakome su se svidjele njegove riječi, svako je slušao što on 
govori, a govorio je prirodno i uopće nije bio sklon preuveličavanju. 
Kod njega se nije moglo desiti da izgovori neku riječ koja je vjerom 
zabranjena. Bio je čovjek zdravog osjećaja i osoba koja ide Pravim 
putem. (Pečevi, Historija, 21376). 

18. MUSTAFA-PAŠA NIŠANDŽIJA 


Rođen je u Mostaru. Bio je državni sekretar, namjesnik u Siriji 
1630. god., vezir na divanu, nišandžija i na kraju namjesnik Egip- 
ta. Umro je 1661. god. 


19. AHMED-PAŠA SARI 


Rodom je iz Bosne, a poznat po nadimku Sari (Žuti). Iz dvora 
je izašao kao spahija. Obnašao je dužnost ćehaje kod Musa-paše. 
Godine 1648. imenovan je vezirom i namjesnikom Dijaribekira, 
a naredne godine u istom svojstvu premješten je u Egipat. Godine 
1651. bio je veliki vezir i kao takav pokušao uvesti reda u državi. 
Međutim, u tome je imao malo uspjeha. Pogubljen je 1653. god. 
Bio je dobar državnik, pobožan i nepodmitljiv. (Bašagić, Zname- 
niti Bošnjaci ..., 336) 


20. IBRAHIM-PAŠA POČITELJAC 


Ibrahim-paša Počiteljac rodom je iz Bosne. Ne zna se tačno kad 
je rođen, ali se zna da je zauzimao visoke položaje u Osmanskoj 
carevini. U Počitelju na Neretvi podigao je džamiju, a uz džamiju 
sagradio medresu, biblioteku i druge hajrate. 


Prema podacima koje iznose Surejja, Palmotić i Čelebija, a 
koje bilježi H. Šabanović uz prijevod poglavlja o Počitelju u Puto- 
pisu Evlije Čelebije, Ibrahim-aga je bio prvo ćehaja velikog vezira 
Ahmed-paše Ćuprilića, a je onda 1668. godine imenovan begler- 
begom Halepa i tom prilikom promaknut u rang vezira. Odatle je 
u istom zvanju 1669. godine imenovan namjesnikom Egipta, da 
bi nakon četiri godine bio opozvan i premješten u Siriju. Iz Sirije 
se na kraju našao kao serdar u Bagdadu. Umro je 1676. godine u 
Kartalu i ukopan iste godine u Isakčiju. 

Bio je, prema mnogima, pravedan, sposoban i plemenit 
čovjek. Zaslužio je, ističu gore navedeni autori, da bude pret- 
postavljen mnogima koji su bili na višim položajima od njega ne 
samo zbog naklonjenosti koju je uživao kod Ćuprilića nego i zbog 
sopstvenih zasluga i sposobnosti. Zbog toga je bio mnogo utjeca- 
jan na dvoru i poštovan. 


Posjedovao je veliko bogatstvo. Njegov otac hadži Omer, 
umro 1665. godine, podigao je u Počitelju imaret, a sam Ibrahim- 
paša džamiju, medresu, banju, han i sahat-kulu. Oko banje i hana, 
navodi H. Kreševljaković, bilo je više terzijskih, kujundžijskih i 
sedlarskih dućana koji su pripadali Ibrahim-pašinu vakufu. 

Uz Ibrahim-pašinu medresu postojala je vrijedna orijentalna 
biblioteka. Neki rukopisi iz te biblioteke porijeklom su iz Egipta i 
danas se nalaze u Orijentalnom institutu u Sarajevu. Jedan divan 
prijepis Kur'ana nalazi se u Orijentalnoj zbirci Hrvatske akade- 
mije u Zagrebu. Ovi rukopisi, kao i ćilimi kojima je bila zastrta 
njegova džamija, svjedoče da ih je vakif Ibrahim-paša Počiteljac 
slao iz Egipta i drugih istočnih provincija carstva u kojima je 
službovao, za svoju biblioteku i džamiju u Počitelju. 


Ibrahim-pašina medresa u Počitelju 


Džamije su u prvim danima islama imale i edukativnu ulogu. 
Tu ulogu imala je i Poslanikova džamija u Medini. Kasnije se iz 
džamija izdvajaju mektebi i medrese kao posebni edukativni 
centri u kojima se stjecalo osnovno i srednje obrazovanje. Takav 
sistem obrazovanja bio je na snazi i u Osmanskom carstvu. Tamo 
gdje je podignuta džamija neophodno je bilo sagraditi i objekte 
za edukaciju, mekteb i medresu. Teško je odrediti kada je podi- 
gnuta prva medresa na našim prostorima. Nedostaju vjerodos- 
tojni podaci. Nemamo tačnih podataka ni o podizanju Ibrahim- 
pašine medrese u Počitelju. Hajrudin Ćurić navodi da je medresu 
u Počitelju sagradio Ibrahim-paša Počiteljac nešto prije 1664. 
godine i da je ona u narodnom predanju poznata pod imenom 

"Šišman" Ibrahim-pašina medresa. Hifzija Hasandedić smatra 
da je ova medresa sagrađena 1665. godine. Nju je u Počitelju uz 
džamiju podigao Ibrahim-paša Počiteljac, sin hadži Omer-age, 
ćehaja velikog vezira Ahmed-paše Ćuprilića. Bilo kako bilo, ova 
medresa opravdala je svoje postojanje. 


Ona je u tom vremenu bila ne samo centar edukacije već i 
prepisivačke djelatnosti. Među profesorima medrese koji su se bavi- 
li ovom djelatnošću izdvajamo muderrisa Mustafu, koji je 1695. 
godine prepisao, kako kaže, iz autorovog primjerka djelo /saratu-l- 
merami min ibarati-l-imami. Autor izbora je naš Ahmed b. Hasan 
el-Bajadi, umro 1098/1686. godine. On je u ovome djelu sabrao i 
sredio jednu cjelinu djela s područja akaida, islamske dogmatike, 
koja se, kako kaže Kasim ef. Dobrača, pripisuje Ebu Hanifi. To su 
sljedeća djela imama Ebu Hanife: E/-Fikh el-ekber, El-Fikh el-avsat, 
Er-Risala, Kitabu-l-alimi i El-Vasija. Ta djela on je, nakon što ih je 
sabrao, i komentirao. Za ovaj komentar Ahmed b. Hasan el-Bajadi 
dobio je veliko priznanje od svojih učenih savremenika. 


Među prepisivačima susrećemo se i s jednim imamom i ha- 
tibom Ibrahim-pašine džamije u Počitelju. On je rodom iz Lju- 
binja. U medresi je prepisao dva djela iz oblasti sintakse arapskog 
jezika: Izharu-l-esrari i El-Kafija. Prvo djelo napisao je Birkavi, 
a drugo Ibn Hadžib. Prvo je prepisano 1742. godine, a drugo 
1756. godine. Oba djela prepisao je Mustafa b. Ahmed Ljubinli, 
kara softa imam i hatib Ibrahim-pašine džamije u Počitelju. (M. 
Ždralović, Prepisivači..., 21146) 


Bilo je i drugih prepisivača pa i kapetana vojne postaje u Po- 
čitelju, kao što je Omer-aga b. Ahmed-aga b. Ibrahim-aga. On je 
vrlo učena ličnost koja se našla na čelu ove vojne kapetanije. Bio 
je dobar poznavalac perzijskog jezika. I sam je bio pjesnik. Uče- 
stvovao je kraće vrijeme i u tursko-ruskom ratu (1768-1774). U 
Počitelju je prepisao Šejh Jujinu Šahidiju odnosno Jujin komentar 
na Šahidiju — perzijski rječnik u pjesmama. Priča se da je ovog 
kapetana zatekla smrt u Dubravama. Umro je oko 1771. godine 

jer je ove godine, prema H. Kreševljakoviću, njegov sin postao 
počiteljskim kapetanom. (Kreševljaković, Kapetanije..., str. 221) 


Ibrahim-pašina biblioteka u Počitelju 


Osmanski Turci su s dolaskom na ove prostore krajem 14. 
stoljeća sa sobom donijeli islam, a s njim i arapsko pismo. Tako se 
na ovim prostorima pod utjecajem islama odvijao i kulturni život 
stanovništva koje je prihvatilo novu vjeru a samim tim i novi na- 
čin obrazovanja. U takvim uvjetima počele su se širiti institucije 
kao što su mektebi (osnovne škole), medrese (srednje škole), tekije 
i džamije. Džamije su, pored religijskog, imale i prosvjetni karak- 
ter. Uz njih su često formirane i biblioteke. Jedna takva bibliote- 
ka, formirana uz džamiju i medresu, bila je biblioteka Ibrahim- 
paše Počiteljca. Ibrahim-paša Počiteljac je uz džamiju sagradio i 
medresu, a za potrebe medrese i džamije uvakufio je određen broj 
knjiga i time udario temelje prvoj počiteljskoj biblioteci. Neke 
knjige iz ove biblioteke danas se nalaze u Gazi Husrev-begovoj 
biblioteci u Sarajevu, Arhivu Hercegovine, Provincijalatu herce- 
govačkih franjevaca u Mostaru i drugim sličnim institucijama. To 
su vrijedni rukopisi iz tefsira, hadisa, fikha, gramatike arapskog 
jezika, arapske stilistike i leksikografije. Povrh svega, toga tu se 
nalaze i dijelovi Kur'ana u rukopisu. 


1. Rukopisi Mushafa 


Njih čine četiri džuza (5, 8, 14 i 27) u rukopisu, ispisana do- 
sta krupnim nashom i nalaze se u Gazi Husrev-begovoj biblioteci. 
Ajeti su označeni, prema navodima Kasima Dobrače, krupnim 
zlatnim tačkama s tankom crnom kružnicom te plavim i crvenim 
tačkicama. Stranice su obrubljene s tri tanke crne i jednom de- 
bljom zlatnom linijom. Povez je izgubljen. Dvadeset sedmi džuz 
ima kožni povez s lijepim ornamentima, ali je oštećen i rastavljen 
od listova. Od trideset džuzova, ponaosob uvezanih, ostala su u 
životu samo ova četiri. 

U vrhu prve dvije stranice nalazi se zapis na perzijskom je- 
ziku u kojem stoji da je ove džuzove uvakufio Ibrahim-paša Po- 
čiteljac za potrebe svoje džamije, odnosno biblioteke u Počitelju 
na Neretvi. 


2. Hašijetu Sejjid ale-l-Keššaf 


Djelo iz oblasti tefsira. Autor djela je Sejjid Šerif Ali b. Muha- 
mmed el-Džurdžani, umro 816/1413. godine. Djelo je napisano 
na arapskom jeziku. U Gazi Husrev-begovoj biblioteci u Sarajevu 
nalazi se samo jedan svezak koji sadrži tumačenje Keššafa do sre- 
dine sure El-Bekara. Primjerak je ispisan nashom i ta'likom. Na 
marginama listova ispisani su tekstovi Kur'ana i Keslafa crvenim 
mastilom. Primjerak je uvakufio Ibrahim-paša Počiteljac za potre- 
be svoje džamije i biblioteke u Počitelju. 


3. Hašija ala tefsiri-l-Bejdavi 


Glosa na komentar Bejdavijinog tefsira. Osnovno djelo na- 
pisao je El-Bejdavi, poznati mufessir, umro 685/1292. godine. 
Komentar na ovo djelo napisao je šejh Fadil Sibgatullah, a ovu 
glosu na komentar Sibgatullaha napisao je El-Medini. Uvakufio 
ju je Ibrahim-paša Počiteljac za potrebe svoje džamije, odnosno 
biblioteke u Počitelju. 


Inače, Bejdavin Tefsir je kod nas bio dugo u upotrebi. I mi smo 
u Gazi Husrev-begovoj medresi svojevremeno iščitavali ovaj tefsir 
zahvaljujući, prije svega, profesoru rahmetli Ibrahimu Imširoviću. 


4. Muhtesar Džamiu-l-usuli 
fi ehadisi-r-Resuli 


Djelo predstavlja skraćenu redakciju zbirke hadisa Džamiu- 
(-usuli. Napisao ga je Dijauddin ibn el-Esir el-Džezeri, umro 
637/1240. godine. Osnovno djelo Džamiu-l-usuli napisao je Ebu 
es-Saadat ibn el-Esir, umro 606/1209. godine. Pisac ove skraćene 

redakcije je njegov brat. Jedan svezak sadrži čitavo djelo. Na rubu 
nekih listova nalazi se zapis u kojem se kaže da je primjerak uva- 
kufio Ibrahim-paša Počiteljac za potrebe svoje džamije i biblioteke 
u kasabi Počitelj na Neretvi. 


5. Šerhun ala muhtesari 
Sahihi-Muslim 


Komentar skraćenoj preradi Muslimove zbirke hadisa od ne- 
poznatog autora. Na početku komentara nalazi se sadržaj, a zatim 
zapis na turskom jeziku u kojem se kaže da su ovi dijelovi došli 
kao poklon iz Počitelja i da pripadaju vakufu Ibrahim-paše Po- 
čiteljca. Da se radi o Ibrahim-pašinoj biblioteci, vidljivo je to na 
kraju zapisa u kojem stoji: "Vakuf Ibrahim-paše Počitelli." 


6. Kitabu-l-inajeti li šehri-l-Hidajeti 


Djelo je prepisano, stoji na dnu posljednje stranice, za bibli- 
oteku nekog uglednog, plemenitog i darežljivog čovjeka. Iz niže 
navedene bilješke može se razumjeti, ističe Kasim Dobrača, da se 
ovdje radi o Ibrahim-paši Počiteljcu i njegovoj biblioteci u Poči- 
telju na Neretvi. 


7. Hiljetu-l-ebrari ve šir'atu-l-ahjari 


fi talhisi-d-da vati-l-azkari 


Zbirka neobaveznih molitvi (dova, zikr). Sabrao ju je En- 
Nevevi, umro 676/1278. godine. Djelo je napisano 667/1268. 
godine. Rukopis je uvakufio Ibrahim-paša Počiteljac za potrebe 
svoje biblioteke u kasabi Počitelj. 


8. El-Kašifu an hakaiki-s-sunen — 
Šerh el-Miškat el-Mesabih 


Autor komentara je Husein b. Abdullah b. Muhammed et- 
Tajjibi, umro 743/1342. godine. U Gazi Husrev-begovoj biblio- 

teci nalazi se samo drugi svezak, a sadrži tumačenje Miškata od 
poglavlja o braku (Kitabu-n-nikahi) do kraja djela. Djelo je bilo 
u vlasništvu šejha Muhammeda Mevlevije iz Kaira, koji je djelo 
uvakufio za sebe i sljedbenike mevlevijskog reda 1075/1664. go- 
dine, a onda je prešlo u vlasništvo Ibrahim-paše Počiteljca, koji ga 
je ufakufio za potrebe svoje džamije i biblioteke u Počitelju. 


9, El-Mebsut 


Ovo je djelo iz oblasti hanefijskog fikha u više svezaka. Autor 
djela je Serahsi, umro 483/1090. godine. Autor je ovo djelo izdik- 
tirao svojim učenicima kroz prozor ćelije u kojoj je kao osuđenik 
boravio. Na početku djela nalazi se sadržaj, zatim bilješka na per- 
zijskom jeziku u kojoj stoji da je rukopis uvakufio Ibrahim-paša 
Počiteljac za svoju džamiju, odnosno biblioteku u kasabi Počitelj 
na Neretvi. U Gazi Husrev-begovoj biblioteci nalazi se samo treći 
svezak ovog djela. 


10. Menakibu-l-imami-l-A zam 

Ebu Hanifa ve mešajihuhu ve ashabuhu 

Biografija Ebu Hanife, njegovih učitelja i drugova. Biogra- 
fiju je napisao El-Kurdi, autor djela E/-Fetava el-Bezazijja, umro 
827/1424. godine. Djelo se sastoji iz uvoda, jedanaest poglavlja 
i zaključka. Djelo je uvakufio Ibrahim-paša Počiteljac za potrebe 
svoje džamije i biblioteke u Počitelju na Neretvi. Sada se nalazi 
u Gazi Husrev-begovoj biblioteci u Sarajevu. U katalozima ove 
biblioteke na dva mjesta stoji El-Kerderi, a treba El-Kurdi, jer je 
tako napisano i na arapskom jeziku. (Kat., 5/407) 

11. Davu-l-misbahi-mubhtesaru-l-miftahi 


Djelo je nepotpuno. Zub vremena uništio je prvo i drugo te 
dio trećeg poglavlja. Autor djela je Isfaraini, umro 684/1258. godi- 
ne. Prepisivač djela nije poznat kao što nije poznato ni vrijeme prije- 
pisa. Iz počiteljske biblioteke Ibrahim-paše Počiteljca stiglo je prvo 
u Mostar a odatle u Gazi Husrev-begovu biblioteku u Sarajevu. 


12. Sihah el-luga (Es-Sihahu fr-l-luga) 


Ovo je djelo iz oblasti leksikografije. Autor djela je El- 
Dževheri, umro 393/1002. godine. Prepisivač nije poznat kao 
ni datum prijepisa. Djelo je uvakufio Ibrahim-paša Počiteljac za 
potrebe džamije i svoje biblioteke u kasabi Počitelj na Neretvi. 


Dževheri je predstavnik i osnivač druge leksikografske škole, 
a to je škola koja je udarila temelje rasporedu riječi prema posljed- 
njem radikalu, za razliku od prve škole, čiji je osnivač bio Ahmed 
b. Halil, čiji rječnik Kitabu-l-ajn ne slijedi redoslijed arapske abe- 
cede, nego fonetski raspored glasova, koji započinje laringalom 
ajn a završava labijalima. Dževheri je bio pod utjecajem Ebu Ibra- 
hima Farabija, autora čuvenog filološkog djela Divanu-l-edeb. 


Veza između ovog rječnika i Farabijevog leksikografskog dje- 
la Divanu-l-edeb vrlo je bliska i očita. Na nju je, prije svih, ukazao 
poznati orijentalista Krenko, koji se dugo godina bavio arapskom 
leksikografijom. 

Dževherijev rječnik preveden je na perzijski i turski jezik. On 
je bio dosta u upotrebi i poslužio je kao osnova drugim sastavlja- 
čima rječnika. Kraću verziju Sihaha dao je Muhamed b. Ebu Bekr 
er-Razi i tu kraću verziju, prema Muhamedu Ždraloviću, kod nas 
je prepisao 1625. godine Ali b. Husein Hlivnavi za vrijeme svog 
školovanja u Sarajevu. 


36 : Bošnjaci u Egiptu 


13. El-Menahidž el-Kafija 
fi šerhi eš-Šafija 


Ovo je djelo iz oblasti morfologije arapskog jezika. Autor 
ovog komentara je Ebu Jahja Zekerijja el-Ansari, umro 926/1520. 
godine. Osnovno djelo napisao je Ibn Hadžib i ono je dugo bilo 
u upotrebi u našim srednjim školama, sve do pojave gramatike 
arapskog jezika Kadića i Bulića, koju su kasnije kompilacijom Si- 
kirić, Handžić i Pašić ponudili kao udžbenik na Katedri za Ori- 
jentalistiku u Sarajevu. Rukopis je uvakufio Ibrahim-paša Poči- 
teljac za potrebe svoje džamije i biblioteke u Počitelju. Bilješka o 
uvakufljenju navedena je na više mjesta u rukopisu. 


14. Marah el-arvah 


Autor djela je Ahmed b. Ali b. Mes'ud, umro 800/1397. go- 
dine. Prepisivač i mjesto prijepisa nisu poznati. Djelo je iz oblasti 
arapske gramatike. Djelo je uvakufio Ibrahim-paša Počiteljac za 
potrebe svoje biblioteke i džamije u Počitelju na Neretvi. 


15. Durretu-l-gavvasi fi evbami-l-havassi 


I ovo djelo je iz oblasti arapske gramatike. Raspravlja o je- 
zičkim finesama i gramatičkim greškama. Autor djela je El-Hari- 
ri, poznati pisac megama (kratkih priča) u arapskoj književnosti, 
umro 516/1122. godine. Njegove megame bile su u upotrebi sve 
do pojave savremene arapske kratke priče. Kod nas su čitane i ana- 
lizirane na posebnim sijelima pod rukovodstvom Mujage Merhe- 
mića i Fejzulaha Hadžibajrića. Jedan primjerak ovih megama koje 
su bile predmetom analiza poklonio mi je Fejzulah Hadžibajrić. 

Raspravu o jezičkim finesama i gramatičkim greškama uva- 
kufio je Ibrahim-paša Počiteljac za potrebe svoje džamije i biblio- 
teke u kasabi Počitelj na Neretvi. 

16. Šerhu-l-Miflahi 


U ovoj biblioteci našla su se i mnoga djela iz oblasti arapske 
stilistike, kao što su djela Sekkakija, Kazvinija i Taftazanija. 


Taftazani, umro 791/1383. godine, napisao je komentar na 
Sekkakijevo djelo Miflahu-l-ulumi i nazvao ga Šerhu-l-miftahi. 
U Gazi Husrev-begovoj biblioteci nalaze se dva primjerka trećeg 
dijela ovog komentara koje je za potrebe svoje biblioteke u Po- 
čitelju uvakufio Ibrahim-paša Počiteljac, a ne Elči Ibrahim-paša, 
kako to stoji u Katalogu Gazi Husrev-begove biblioteke u Saraje- 
vu. 


S 128 93352 Iza gd LSL ma pl GB) 
17. El-Idahu fi-l-meani ve-l-bejan 


Komentar na djelo Telhisu-l-miftahi. Osnovno djelo i ovaj 
komentar napisao je Kazvini, umro 739/1338. godine, kome se 
činilo da je Sekkakijevo djelo Miftahu-l-ulumi preopširno i pre- 
teško za običnog čitaoca, pa je iz tih razloga napisao njegovu skra- 
ćenu verziju, koju je nazvao Telhisu-l-Miftahi, a zatim je na tu 
skraćenu verziju napisao komentar pod naslovom E/-Idahu fi-l- 
meani ve-l-bejan. Djelo je uvakufio Ibrahim-paša za potrebe svoje 
biblioteke u Počitelju, a ne Elči Ibrahim-paša, kako to opet piše 
u Katalogu Gazi Husrev-begove biblioteke u Sarajevu. Otuda ovi 
katalozi nisu sigurni kada je riječ o identifikaciji autora i vakifa 
jer Ibrahim-paša Počiteljac nije Elči Ibrahim-paša, niti je njegova 
biblioteka u Počitelju biblioteka Fejzija u Travniku. 

Tako su ovi rukopisi iz oblasti stilistike pripisani Elči Ibrahim- 
paši kao vakifu, a ne Ibrahim-paši Počiteljcu, koji je na neko- 
liko mjesta naznačio da ih je uvakufio za potrebe svoje džamije 
i biblioteke u Počitelju. Sva ova djela iz oblasti stilistike koja je 
Ibrahim-paša Počiteljac uvakufio za potrebe svoje džamije i bib- 
lioteke govore o stilistici u sva tri njena dijela. 

Sekkaki je jedan od stupova arapske stilistike, a njegovo djelo 
Mifiahu-l-ulumi bilo je predmetom skraćivanja i komentiranja 
nakon njegove smrti. Kazvini je to djelo skratio, a onda je tu 
skraćenu verziju i komentirao. U Gazi Husrev-begovoj biblioteci 
u Sarajevu pohranjeni su mnogi komentari i skraćene verzije ovih 
djela. Među njima nalazi se i prerađena verzija Kazvinijeva djela 
Telhisu-l-miftahi, koju je uradio Hasan Kafi Pruščak pod naslovom 
Tahmisu-t-telhisi. Koncept ovoga djela Kafi je, prema Šabanoviću, 
napisao prije 1599. godine, a završio ga 1602. godine. 


18. El-Dževheru-l-behijje 
Ji šerhi Erbein en-Nevevijje 


Nevevijeva zbirka od četrdeset hadisa bila je predmetom 
mnogih komentara. Jedan takav komentar napisao je Ebu-l-Fadl 
Muhammed Velijjuddin el-Misri eš-Šabšir i nazvao ga kako je 
gore navedeno, a Ibrahim-paša Počiteljac uvakufio ga je za potre- 
be svoje džamije i biblioteke u Počitelju. Primjerak se kasnije na- 
šao u Karađoz-begovoj biblioteci u Mostaru a odatle je, na kraju, 
stigao u Gazi Husrev-begovu biblioteku u Sarajevu. 


19. Mešariku-l-envari-n-nebevijje 
min sihahi-l-ahbari-l-Mustafevijje 


Djelo je s područja hadisa (tradicije). Sabrao ga je Hasan b. 
Muhammed b. Hasan es-Sagani, umro 650/1252. godine. Prije- 
pis primjerka uvakufio je Ibrahim-paša Počiteljac za svoju biblio- 
teku u Počitelju, kako je to vidljivo iz zapisa u kome stoji: 

Ovi rukopisi nedvojbeno kazuju da se ovdje radi o Ibrahim- 
paši Počiteljcu, a ne o Šišman Ibrahim-paši. To su dvije različite 
ličnosti. Ibrahim-beg Bašagić je u jednoj bosanskoj Salnami za- 
bilježio predanje u kojem stoji da je džamiju u Počitelju osnovao 

Šišman Ibrahim-paša, da je on bio namjesnik u Egiptu i da je iz 
Egipta poslao krasne ćilime za svoju džamiju u Počitelju. 
Hamdija Kreševljaković u radu Počitelj na Neretvi također 
Ibrahim-pašu Počiteljca identificira sa Šišman Ibrahim-pašom po- 
zivajući se na Mehmeda Surejju, koji ćehaju Ibrahima greškom 
zove Ibrahim-paša Počinli, a ne Počitelli, kako to navodi Šabano- 
vić i kako je to navedeno u nekim rukopisima koje je Ibrahim-pa- 
ša uvakufio za svoju džamiju i biblioteku u Počitelju na Neretvi. 


21. AHMED-PAŠA SARHOŠ 


Rodom je iz Bosne. Bio je beglerbeg od Ozija, kasnije od Konje, 
Anadola i Egra sve dok nije postao vezir 1683. god. 


Godine 1689. imenovan je namjesnikom Egipta. Umro je u 
Kairu 1691. god., a ukopan u gradskom groblju Oarafa. Bio je 
dobar vojskovođa i državnik. U Egiptu je na dužnosti namjesnika 
proveo godinu dana i šest mjeseci. Obnovio je i renovirao mnoge 
objekte u Kairu između ostalog i džamiju al-Muejjed kojoj je pri- 
jetila opasnost od urušavanja. (El-Džeberti, 74rih, 1/34). 


22. HUSEIN-PAŠA DIZVEREN 


Rodom je iz Bosne, gdje je kao beg došao na glas a za zasluge 
je imenovan beglerbegom. Godine 1690. bio je valija Bosne a 
sljedeće godine imenovan je vezirom i zamjenikom velikog vezira 
u Carigradu. Namjesnikom Egipta postao je 1697. god. i na toj 
dužnosti je ostao dvije godine. Umro je 1705. godine. 

Poslije njega valija Egipta bio je Kara Mehmed-paša koji je na 
tom položaju ostao pet godina. Bio je sljedbenik halvetijskog reda 
pa je otuda na Karamejdanu u Kairu podigao džamiju, hanikah, 


imaret i musafirhanu za pripadnike ovog reda iz Rumelije. (El- 
Džeberti, Tarih, 1/40-42) 

23. OSMAN-PAŠA HERCEGOVIĆ 


U literaturi ga susrećemo pod imenom Ercegovac Osman-paša, 
Osman paša (Erdženli), Hercegovac Osman-paša, Osman-paša Ka- 
zanac. Rodom je iz Kazanaca, mjesta koje leži na krajnjoj jugoistoč- 
noj periferiji gatačke općine, nedaleko od granice s Crnom Gorom. 


Osman-paša Hercegović potječe iz bogumilske porodice. Kao 
adžemi-oglan, odveden je u Istanbul. U Istanbulu je školovan na 
carskom dvoru. Tu je primio islam i dobio ime Osman. Brzo je 
napredovao u službi. Bio je prvo bostandžibaša, pa je onda imeno- 
van vezirom i postavljen za namjesnika u Šamu 1675. god., a kada 
je savladao nepokorna arapska plemena, imenovan je 1678. god. 
beglerbegom od Anadola, zatim, je bio namjesnik Egipta, a odatle 
je premješten 1683. god. za namjesnika u Bosni. Naredne godine 
bio je namjesnik Egra u Mađarskoj gdje je 1685. god., šetajući 
gradom, poginuo. Bio je dobar i velikodušan vezir. U rodnom 
mjestu Kazancima sagradio je džamiju, mekteb i medresu. 


Džamija je situirana, prema H. Hasandediću, u najljepšem i 
najplodnijem dijelu Kazanaca, nedaleko od izvora pitke vode... Za 
osnovicu je imala kvadrat sa stranicom deset metara i bila je građe- 
na od tesanog kamena i pokrivena krovom pod pločom. Uz desni 
zid joj je prigrađena munara od kamena s osnovom oktogena koja 
do šerefa ima 28 basamaka i koja je bila visoka oko 15 metara. 

Imao je tri sina. Jedan od njih je otišao u Egipat gdje je dobio 
veliki posjed i obogatio se. Kasnije se vratio u Kazance, tu dvore 
i zadužbine sagradio, a Bajo Pivljanin ih kasnije porušio. (Hifzija 
Hasandedić, Muslimanska baština u istočnoj Hercegovini, 202) 


24. REDŽEP-PAŠA 
Redžep-paša je porijeklom iz Bosne. Neki izvori kazuju da je on 


bio Arnaut. Međutim, Bašagić drži da je to pogrešno, s obzirom 
da je on rođak Redžep-paše Hercegovića, zamjenika velikog ve- 

zira. Zahvaljujući njemu on je primljen na dvor. Iz dvora je iza- 
šao kao vezir i namjesnik Dijaribekira. Kasnije je bio namjesnik 
u Vanu, Sivasu, Trapezuntu te konačno u Egiptu 1719. godine. 
Za vrijeme njegova namjesnikovanja u Egiptu u Kairu je boravio 
Mustafa Pruščak, jedan od najplodnijih naših pisaca i prepisivača 
arapskih rukopisa. Redžep-paša je umro kao muhafiz u Revanu 
1726. godine. Kada je umro, zamijenio ga je na zahtjev naroda i 
vojske, sin mu Ahmed-beg. Međutim, želji naroda i vojske Cari- 
grad nije udovoljio. 


25. MEHMED-PAŠA BOŠNJAK 


Poslije Abdulah-paše Ćuprilića, koji je 1731. god. opozvan iz 
Egipta, na njegovo mjesto imenovan je Mehmed-paša Bošnjak, 
silahdar i vezir Basre koji je na tu dužnost stupio 1732. god. da 
bi nakon godinu dana bio vraćen u Carigrad gdje je iste godine i 
umro. (El-Džeberti, 74rih, 1/191; Bašagić, Znameniti Bošnjaci..., 
390) 


26. AHMED ĆAMIL-PAŠA 
SOPASALAN 


Sam pridjevak Sopa (motka) i Salan (mlati) ukazuje da je on bio 
jako strog u primjeni zakona pa je otuda imao velikih problema i 
u Bosni i u drugim pokrajinama u kojima je bio namjesnik. 

U Bosni je postao namjesnik 1755. god. i zbog primjene za- 
kona izazvao je protiv sebe i malo i veliko te prouzrokovao usta- 
nak. U tom ustanku su njegove trupe doživjele poraz. Na tužbu 
Bošnjaka bio je premješten za namjesnika u Egipat. 

I u Egiptu je 1759. god., kada je imenovan, doživio istu sud- 
binu pa je ubrzo svrgnut sa položaja a umjesto njega Egipćani 
su na ovaj položaj imenovali ranijeg namjesnika Mustafu-pašu i 

o tome obavijestili Portu. Veliki vezir Mehmed Ragib-paša, koji 
je ranije i sam bio namjesnik Egipta, imenovao je Bećir-pašu za 
novog namjesnika, ali je on nakon dva mjeseca umro. Ukopan je 
na gradskom groblju Oarafa u Kairu 1761. god. 


Ahmed Ćamil-paša je razriješen vezirske časti i prognan u 
Resmo. Kasnije je pomilovan i imenovan za namjesnika na Kreti. 
Idući da primi novo imenovanje, umro je u Lemu 1763. god. 
Njegov sin Haki Mehmed-paša prošao je sve činovničke službe 
dok nije postao vezir 1795. god. Tri puta je padao u nemilost i 
tri puta mu je vraćana vezirska čast. Umro je u progonstvu 1811. 
god. (El-Džeberti, 7arih, 1/323; Bašagić, Znameniti Bošnjaci.., 
333, 358) 

27. AHMED-PAŠA DŽEZZAR 


Ahmed-paša Džezzar je bio u sviti Ali-paše Hećimovića kada je 
ovaj imenovan za namjesnika Egipta. Ali-paša Hećimović je u dva 
navrata bio namjesnik Egipta. Prvi put 1740-1741. god. kada je 
okupljenim predstavnicima egipatskog društva između ostalog re- 

kao da on nije došao u Egipat da podstiče smutnju među ljudima i 
da jedne huška protiv drugih, nego da svakome od njih da njegovo 
pravo koje mu i pripada. Prema Džebertiju, njegovo namjesniko- 
vanje u Egiptu bilo je vrijeme sigurnosti i velikog povjerenja. 


Njemu je Fevzi Mostarac u Bulbulistanu (Sarajevo, 2003. str. 
55) posvetio sljedeće stihove: 


Samo je Ali junak!" ime svoje nosi — 
onog kojim se doba mu ponosi! 


Ime i slava od gospodara — lava 
za čije se vlasti pravda izvršava! 


I Džeberti u Adžaibu-l-asaru (1/247) 


po ES sp dl PARETO IM ITENEC 


mt ab} ie o) pm ad SERIJE 
PE A AJ) PRESJEK 
Brižljiv, kao na nebu oblak bijeli, 
Kao povjetarac koji u bašči radost dijeli. 


Darežljiv, kao oblak kišni, nikad ne prestaje, 
Dok darežljivost oblaka u jednom trenu nestane. 


Dobroćudan, kao vrijeme, koje snove nudi, 
A koga vrijeme pregazi, iz sna se ne budi. 


Kao sablja, koja milosti ima, 
Ali je neumitna onim okrutnima. 


Takav je bio Ali-paša Hećimović u Bosni u sva tri svoja man- 


data (1736-1740; 1741-1745; 1745-1747), a takav je bio i u 

Egiptu kada je imenovan za namjesnika ove pokrajine u prvom 
i drugom mandatu. 

U drugom mandatu u Egiptu 1755-1757. god. u njegovoj 
sviti bio je i Ahmed-paša Džezzar, Bošnjak, rođen u Fatnici kod 
Stoca, koji je pri kraju mandata Ali-paše Hećimovića otišao na 
hadž, a kada se vratio, Ali-paša je već bio napustio Egipat i vratio 
se u Carigrad. Tada je Ahmed-paša Džezzar ostao u Egiptu. Na- 
kon toga preselio se u Siriju, upokorio Tahira Omera i postao na- 
mjesnik u Sajdi, zatim namjesnik i serasker cijele Sirije i Egipta. 

Pokušaj Napoleona Bonaparte da zauzme Siriju i krene da- 
lje prema istoku bio je osujećen. Njemu se u Siriji suprotstavio 
Ahmed-paša Džezzar i natjerao ga da se vrati u Egipat. Nakon po- 
vratka je izjavio: "Da ne bi ovog čovjeka, osvojio bih cijeli svijet." 

Ahmed-paša Džezzar je tada po četvrti put imenovan namjesni- 
kom Sirije kojom je kao vazal vladao punih trideset godina. U nje- 
govoj sviti, prema Bašagiću, bilo je mnogo Bosanaca i Hercegovaca. 
Među njima je bio i čuvani Hadžibeg Rizvanbegović, zvani Hadžun. 
Ahmed-paša Džezzar je umro u dubokoj starosti 1804. god. 

Njegovu smrt zabilježio je i El-Džeberti. U djelu 'Adžaibu-l- 
asar fu-t-teradžumi we-l-ahbar (3/467) kaže: 


352 S gg) prah| dy PRI SUI ob, 
pl SLEJISM os alat AL JE SL Ah I 
dy Nslih oko so dl Ka UL do pl ko 
AI OB 53 \N\V\ da AS as ao U and 
gl a goslg MS GA O5b vage SSL HMM 
lejbl g de 513 zn od s UJI Elo zLO NISI 
op MIZI I Ao3E Saga I ars az s UL do UL 
EN rj dm do Nos ka LALNJI LI as 

Keep EGE PIPEAJE EP JPOMČENC EIE 


Jusuf Ramić I 45 


28. MELEĆ MEHMED-PAŠA 


Meleć Mehmed-paša je sin Bošnjaka Sulejman-paše. Rođen je 
1719. god. Krenuo je stopama svoga oca pa je prvo bio časnik u 
mornarici, zatim ćehaja brodogradilišta u Carigradu a kasnije je, 
u dva navrata, bio imenovan kapudan-pašom 1752. i 1767. god. 
Bio je vezir pa više puta zamjenik velikog vezira i konačno, 1792. 
god., veliki vezir, i to posljednji bosanski veliki vezir u Osman- 
skom carstvu. 


Njegovo kretanje u službi bilo je vrlo složeno. Često je bio 
u nemilosti da bi nakon godinu ili dvije opet bio pomilovan i 
vraćen u službu. Nakon pomilovanja namjesnikovao je u Solunu, 
Janji, Beogradu i drugim mjestima i konačno u Egiptu 1780. god. 
Njegov namjesnički mandat u Egiptu trajao je godinu dana i dva 
mjeseca nakon čega je vraćen u Carigrad. O njemu Abdurrahman 
el-Džeberti kaže: 


Bio je ugledna ličnost, upućen u mnoge znanosti, ponosan 
i komunikativan, pravedan i skroman, dobar državnik. U zreloj 
dobi napustio je Egipat i otišao u Carigrad radi preuzimanja po- 
ložaja velikog vezira. 

Godine 1794. povukao se u mirovinu i nastanio u ljetnjikov- 
cu koji je kupio od sultanije Aiše. Umro je 1802. god. i ukopan 
u turbetu njegove sultanije Zejnebe na Souk česmi. (El-Džeberti, 
Tarih, 2186; Bašagić, Znameniti Bošnjaci ..., 397) 


29. ABDULAH-BEG BOŠNJAK 


Abdulah-beg Bošnjak bio je šef finansija (deflerdar) u Egiptu. 
Imenovan je na ovu dužnost 1691. godine. Nakon pet mjeseci i 
dvadest dana razriješen je te dužnosti i postavljen za emira vojske 
u Rumeliji. Nakon određenog vremena ponovo je bio u Egiptu 
kao kajmekam, kada je Hasan-paša bio opozvan. Abdulah-beg 
umro je prirodnom smrću u Egiptu 1703. godine. Tu je i ukopan. 
O njemu nema nikakvih podataka kod Bašagića, Handžića i Ša- 
banovića. Ovo što smo naveli su podaci koje je zabilježio Džeberti 
u djelu Historija Džebertija, 1/124. 


Bošnjaci - čuvari osvojenog teritorija u Egiptu 


Turci (Osmanlije) su nakon zauzimanja Egipta u njemu osta- 
vili na stotine bosanskih vojnika da čuvaju osvojenu teritoriju. 
Jedna takva vojna posada, o kojoj je bilo riječi u radu prije ovoga, 
bila je locirana u sjevernom dijelu Egipta u Han Junusu, preko 
koga je Egipat kopnenim putem bio vezan s ostalim dijelovima 
svijeta. Ta tvrđava u Han Junusu bila je više puta obnavljana za 
vrijeme bosanskih namjesnika u Egiptu. 

Druga posada bila je smještena u južnom dijelu Egipta, u 
tvrđavi Ibrim u najjužnijem dijelu Nubije. Potomci ovih vojnika 
u Nubiji još uvijek žive u ovoj pokrajini integrirani s lokalnim 
nubijskim stanovništvom. Ovi Bosanci (Kal'adži, kako sami sebe 
nazivaju) nastanili su se tamo i orodili s Arapima i Nubijcima, a 
njihovi potomci danas posjeduju zemlju između Asuana i Derra. 
Zbog toga Nubijci s ovog područja imaju svjetliju boju kože od 
svih drugih koji nastanjuju ovo područje. Oni za sebe kažu da 

su potomci Arapa i Bosanaca. Bosanci koji su se našli u tvrđavi 
Ibrim, strateški važnoj tvrđavi od vremena sultana Selima I, su 
njihovi preci. Puštanjem Asuanske brane u funkciju, cijelo po- 
dručje je potopljeno, osim ove tvrđave koja u vodi strši kao neki 
otok. Putujući Nubijom Džon Luis Burkhart u odjeljku Bosanci 
u Nubiji kaže: 

Narod Ibrima uvijek je na ratnoj nozi s vlastima Nubije, 
mada je malobrojan u porođenju s drugima koji nastanjuju ovo 
područje. Oni još uvijek imaju karakteristike svojih predaka, bo- 
sanskih vojnika koje je sultan Selim I poslao da osvoje Ibrim i osta- 
vio ih da ga čuvaju. Oni nose ogrtače od grubog lanenog platna, 
a na glavi imaju neku vrstu turbana. Kad su pripadnici plemena 
Javbareh skoro sasvim potčinili pripadnike plemena El-Garbijja, 
ovi su o tome izvijestili Portu i tražili pomoć od sultana, koji im 
je poslao nekoliko stotina bosanskih vojnika pod komandom Ha- 
sana Ćose (Hassan Coosy). Pod njegovom komandom pripadnici 
plemena Javbareh potisnuti su u region Dongole. Potomci ovih 
bosanskih vojnika, pošto su se ženidbama i udadbama pomiješali 
s pripadnicima domicilnih plemena, još uvijek nastanjuju teri- 
torije koje su pripadale njihovim precima na području Asuana, 
Ibrima i Saja. Oni sebe nazivaju Kal'adži, ljudi iz tvrđave, dok ih 
Nubijci nazivaju Osmanlijama. 


Oni su odavno zaboravili svoj maternji jezik, međutim nji- 
hove crte lica i boja kože odaju njihovo bosansko porijeklo. Bo- 
sanski vojnici su na tom prostoru podigli tri velike tvrđave, neke 
koje su već postojale u Asuanu, Ibrimu i Saju, popravili su. Oni 
su imali i određene privilegije. Bili su oslobođeni plaćanja poreza 
na zemlju. Međutim, pošto nije bilo mogućnosti da se osigura 
dovoljna količinu hrane za bosanske vojnike i njihovu obitelj, bila 
im je određena godišnja apanaža iz sultanove blagajne u Kairu. I 
u Ibrimu i na drugim područjima koja su nastanjivali ima mnogo 
plavih" porodica koje tvrde da su potomci bosanskih vojnika na- 
stanjenih u Nubiji za vrijeme sultana Selima 1517. godine." 

U osmanskim i egipatskim hronikama (Džeberti) spominju 
se Bosanci, odnosno bosanski vojnici koje su Turci (Osmanlije) 
ubacili u kasimijsku frakciju kako bi se suprotstavili velikoj moći 
i snazi Ridvan-beja, koji je bio komandant fakarijske grupacije u 
Egiptu. Rivalitet između ovih grupacija postojao je i prije osvaja- 
nja Egipta. Ubačeni Bosanci koji se spominju u ovim hronikama 
jesu: Ahmed-bej Bošnjak, njegov brat Šaban Bošnjak i bratić Ibra- 
him Ebu Šeneb (Džeberti, 1/33, 67, 139 i dalje). Godine 1656, 
kad je Ridvan-bej umro, Ahmed-bej je konsolidirao svoje snage 
i preuzeo vlast. Tri godine nakon toga postao je guverner Saida, 
umjesto Muhamed-beja Fakarija. Osmanlije su ga pogubile onda 
kada je postao suviše moćan. (Vilkinson, Modern Egypt and The- 
bes, 1843., Burkhart, Putovanje kroz Nubiju; Amelia Ann Blan- 
dford Edwards, Back Through Nubia, 1891.). 


Među ovim vojnim zapovjednicima u Egiptu bilo je i onih 
koji su se obogatili i koji su slali novac u domovinu i u njoj podi- 
zali hajrate. Takav je bio Alija, sin Hasanov, iz Stoca koji je u vre- 
menu podizanja džamije i mekteba u Stocu živio u Kairu. On je, 
ističe Hifzija Hasandedić, u Egiptu obavljao neke vojne funkcije i 
bio vojni zapovjednik. Tamo je i umro 1734. godine. Ukopan je, 
navjerovatnije u mezaristanu Oarafa u Kairu. 


Ovo nije jedinstven slučaj da se jedan naš čovjek u Kairu sjeti 
svoje domovine i da, šaljući novac iz te zemlje, podigne zadužbinu 
u svom rodnom mjestu. Osnivači Atmejdan medrese u Sarajevu 
i jedne medrese u Livnu, živjeli su u Egiptu kada su podizane 
njihove zadužbine u rodnim mjestima. 

II DIO 


Bošnjaci - 


kadije u Egiptu 


U osmanskoj državi kadije su u svojim rukama držale ključ za 
interpretaciju i primjenu Šerijata. Kadije su postavljane carskim 
beratom a njihov mandat je trajao tri, dvije ili jednu godinu. 
Nakon isteka mandata, kadije su u iščekivanju novog kadijskog 
mjesta ostajale bez posla. Ponekad je dodjelu kadijskog mjesta 
vršio i vrhovni sudija (kazasker). U iznimnim slučajevima kadiju 
je mogao postavljati i vezir koji se nalazio na dužnosti namjesni- 
ka u jednoj od pokrajina velike Osmanske imperije. Postojale su 
tri vrste kadija: kadija s najvišim rangom, koji se nalazio na čelu 
nekog kadiluka, kadija s nešto nižim rangom i zamjenik kadije. 
Prvi je služio u većim gradovima, u centrima pokrajina, a imao je 
pravo postavljati svoje zamjenike, naibe, u nekim drugim manjim 
jedinicama od kadiluka. 

Među Bošnjacima koji su preuzimali kadiluk u Egiptu hi- 
storičari spominju Bedrudina Mahmuda, Šabana Nevesinjca, 
Mehmeda (Muhammeda) Muhtešima Šabanovića, Zekeriju b. 
Huseina Oatira, Mustafu Kebiri-zadea, Hamida Bejazića i druge, 
o kojima će biti riječi u ovom odjeljku. 

1. BEDRUDIN MAHMUD 


Rođen je u Sarajevu. Nauke je završio u Sarajevu i Carigradu. U 
Carigradu je stupio u kontakt sa Salihom ef. Dželalovićem (Dže- 
lal-zade) i zamjenjivao ga u halepskim i drugim sirijskim sudni- 
cama. Bio je lični učitelj Mehmed-paše Sokolovića, koji ga je ne- 
obično cijenio. Nakon toga, predavao je u mnogim carigradskim 
školama pa i onim visokog ranga. 


Godine 1658. imenovan je kadijom u Egiptu. Na toj duž- 
nosti ostao je samo dva mjeseca nakon čega je preselio na ahiret. 
Ukopan je na mezarju Oarafa u Kairu. (M. Handžić, A/-Gewher..., 
str. 189, br. 182) 


2. ŠABAN NEVESINJAC 


Šaban, sin Velijjuddina, rođen je u Nevesinju, kasabi koja se na- 
lazi u istočnoj Hercegovini na granici prema Crnoj Gori. Evli- 
ja Čelebi (Putopis, 2/179) navodi da je Nevesinje u osmanskom 
periodu bilo pašin domen (4ass). Tada je imalo sudnicu (me/hke- 
ma), spahijskog ćehaju, janičarskog serdara, predstavnika ešrafa 
(negibu-l-ešraf), tržnog nadzornika (muhtesib), baždara, haračkog 
povjerenika, pandure i načelnika grada (seher-ćehaju). 


Nevesinje je u tom vremenu imalo četiri džamije, javnu 
kuhinju (imaret), musafirhanu, karavan-saraj te objekte u kojima 
se vršila razmjena dobara i odvijali razni zanati: kujundžijski, ber- 
berski, krojački, svilarski, kožarski itd. 


Jedna od najstarijih džamija u Nevesinju jeste džamija Hadži 
Velijjuddina Nevesinjca. On je uz džamiju podigao više dućana, 
zatim mekteb i medresu. Međutim, u Nevesinju su, pored toga, 
postojale i druge odgojno-obrazovne institucije: Daru-l-hadis, 
škola za izučavanje islamske tradicije i Daru-l-gurra, škola za 
pravilno čitanje, odnosno učenje Kur'ana, koja je u tom vremenu 
bila poznata i kao Buga. 

Džamija Hadži Velijjuddina nalazila se u centru Nevesinja, 
nedaleko od sahat-kule. Građena je od tesanog kamena, a pokrive- 
na je olovom. O osnivaču ove džamije, ističe Hifzija Hasandedić, 
zna se samo da je bio ugledan i bogat čovjek. Imao je sina Šabana, 
koji je kao mladić otišao u Carigrad, gdje se nakon završenog 
školovanja posvetio profesorskom pozivu. Tamo je predavao u 
više medresa, a onda je postao kadija. 


Godine 1635. imenovan je mullom u Siriji, a tri godine ka- 
snije u istom zvanju premješten je u Kairo. Bio je vrhovni šerijat- 
ski sudija u azijskom dijelu Turske (sadri- Anadolt) i vrhovni šeri- 
jatski sudija u njenom evropskom dijelu (sadri-Rumejli). Umro je 
1659. godine poštovan od prijatelja i protivnika. 


O njemu poznati pjesnik Ahmed b. Šahin u prijevodu 
Mehmeda Kice kaže: 


Tebi, kojem niko nije sličan, 
zbog čije sam dobrote i ja dičan, 
tebi kojeg, što bi se reklo, 
nije uznijelo plemićko porijeklo. 
Tvoj ukor razumijem, premda dobro znam, 
da nemam za šta da se ispričavam. 


Emir Mendžek je Šabanu Nevesinjcu posvetio nekoliko ka- 
sida, oda, a mi iz tog mnoštva donosimo samo nekoliko stihova 
koje je, kao i već navedene, Mehmed Handžić pretočio u prozu, a 
Mehmed Kico prepjevao: 


Ne velim da su takve sve kadije, 
šutjeti o nekima mnogi bi radije. 
Jer imaju mogućnosti da tajne otkrivaju, 
da ničije slabosti ne prikrivaju. 
Samo tvoje znanje je poput planine 
koja Damask natkrivljuje iz svoje visine. 
Mulla Šabane, ti stari plemiću, 

utočište si svakom živom biću. 
Kolko god mi slavili zaštitnika svoga, 
ti si dostojan i više od toga. 


Za vrijeme svoga boravka u Kairu Šaban Nevesinjac je 1640. 
godine prepisao djelo Munjetu-l-musalli, što ga je napisao Kašgari 
(umro 1305.). Djelo govori o namazu i služilo je kao priručnik u 
školama hanefijskog smjera. 


Kasim Dobrača u Katalogu rukopisa Gazi Husrev-begove 
biblioteke (2/306) navodi da se na naslovnoj strani nalazi poduža 
bilješka na arapskom jeziku u kojoj se kaže da je rukopis uvakufio 
Šaban b. Velijjuddin "kadija u gradu Misiru" (što treba da glasi: 
Mostaru, pa je pogrešno napisano) za učenike i ulemu u kasabi 
Nevesinju — s tim da se rukopis pohrani i čuva u tekiji (buga) Ali 
ef., sina hadži Muhammedova. 


Tag BG Bag sed pl Mosle Go SNIMI 
Ovazili bog II GIL GM do Ulaz MOUSSA 
ZZIIL, LaBl JU ZABJU PAL see om 0g dalo el La! ie 

Međutim, Mostar se u arapskom jeziku piše sa sinom, a 
Misir sa sadom, kako je to napisano u bilješci na naslovnoj strani 
rukopisa (bi medineti Misre-l-mahrusa). Šaban Velijjuddin je u to 
vrijeme kao kadija boravio u Egiptu, a ne u Mostaru, kako je 
to vidljivo na kraju ovog zapisa. On je 1638. godine imenovan 
kadijom u Egiptu, a rukopis je nastao potkraj 1640. godine. Kas- 
nije je pohranjen u tekiji u Nevesinju, odakle je potom stigao u 
Karađoz-begovu medresu u Mostaru, a odatle u Gazi Husrev-be- 
govu biblioteku u Sarajevu, gdje se i danas nalazi. (Bašagić, Zna- 
meniti Bošnjaci..., 429; Handžić, A/-Gewher..., str. 141, br. 95) 

3. MEHMED MUHTEŠIM ŠABANOVIĆ 


Mehmed Muhtešim Šabanović rođen je u Nevesinju. On je kao 
dječak odveden stricu Šabanu efendiji u Carigrad a on se starao za 
njegov odgoj i školovanje. Poznat je u literaturi kao Šabanović po 
imenu svoga strica koji je o njemu preuzeo brigu u Carigradu. 


Nakon završenog školovanja predavao je na više škola u Ista- 
nbulu, pa i na onim najvišeg ranga na Sahnu i Sulejmaniji. Ne- 
dugo nakon toga počeo je raditi u sudstvu. Bio je kadija u Bursi, 
Mekki i Carigradu. Godine 1687. imenovan je u Damasku za 
vrhovnog šerijatskog sudiju za područje azijskih pokrajina velikog 
Osmanskog carstva, a onda je 1690. godine prognan na Kipar. 
Nakon pomilovanja vraćen je na dužnost koju je ranije obnašao. 
Na tom položaju umro je 1694. godine. 


Autor je mnogih djela, između kojih ističemo: Adabu-l-hu- 
kkam (Postupak sudaca) golemo djelo u osam poglavlja; Muzhiru- 
l-aškali fi bejani-l-lugati-l-Masnevi, filološki komentar Mesneviji 
Dželaluddina Rumija; Risala fi-l-munazara bejne-s-sejfi we-l-gale- 
mi (Traktat o diskusiji između mača i pera), omiljena tema arap- 
skih spisatelja, i mnoga druga djela. (Šabanović, Književnost mu- 
slimana BiH..., 672; Handžić, Književni rad..., 16, 76; Handžić, 
Al-Gewher..., str. 182/160) 


4. ZEKERIJA B. HUSEIN OATIR 


Zekerijja, sin Huseina Oatira, porijeklom je iz Bosne. Rođen je 
u Damasku, gdje mu je otac Husein obnašao dužnost kadije. On 
je, nakon završenog školovanja, krenuo stopama svoga oca. U 
Damasku je radio kao nadstojnik sudstva, a u Egiptu je obavljao 
dužnost sudskog djelitelja nasljedstva (gassam), a onda je pre- 
Nakon toga se 1645. godine vratio u Damask. Iz Damaska je 
otišao na hadž, a onda je imenovan vrhovnim sudijom u Ana- 

dolu, a usto je obavljao i dužnost sudskog djelitelja nasljedstva 
u Damasku. 


Bio je poliglota. Poznavao je i dobro govorio arapski, turski, 
perzijski i bosanski jezik. Veoma je lijepo pisao, ali, nažalost, ni- 
jednog rukopisa iza sebe nije ostavio. U Siriji je predavao na višoj 
Umejje u Damasku. Umro je 1662. godine i ukopan u Faradisu. 
(Handžić, A/-Gewher..., str. 133/83) 


Njegov otac Husein Oatir također je bio poliglota, pravnik i 
dobro upućen u međuljudske probleme. Bio je kadija u Damasku, 
oženjen kćerkom sirijskog muftije, koja mu je rodila dva sina, napri- 
jed spomenutog Zekerijju i Derviša Mehmeda. Stanovao je u dvo- 
rani sudnice u kojoj je stanovao i njegov punac. Mnogi su na račun 
toga zbijali šale. Tako je poznati pjesnik Hasan Burini u tu svrhu 
kazao nekoliko stihova koji u prijevodu Mehmeda Kice glase: 


Slične prostorije nema na svijetu, 

tu punac pridiku drži svome zetu. 

Prazna je od onih kojima se sudi 
da bi u njoj živjela ta dvojica ljudi. 


Husein Oatir proveo je cijeli svoj život u Damasku kao su- 
dija. Tu je umro 1623. godine. Iza sebe je ostavio veliko bogatstvo 
koje je dobro došlo njegovim sinovima. (Handžić, A/-Gewher..., 
str. 122/64). 


5. MUSTAFA B. MEHMED 
KEBIRI-ZADE 


U literaturi je više poznat po nadimku Kebiri-zade. On je, kada 
je školovanje priveo kraju, bio profesor na mnogim školama, pa i 
na Aja Sofiji školi. Dvije godine nakon toga imenovan je kadijom 
u Solunu, zatim u Mekki da bi 1673. godine bio premješten u 
istom zvanju u Egipat. 

Godine 1677. imenovan je kadijom u Carigradu, a 1681. go- 
dine i vrhovnim sudijom Anadola. Umro je 1685. godine na Dan 
Arefata. Ukopan je na Ejjubu pored turbeta Sivasije. (Handžić, 
Al-Gewher..., str. 194/197; Bašagić, Znameniti Bošnjaci..., 403) 


6. HAMID BEJAZIĆ 


Hamid Bejazić, sin je Ahmeda Bejazića, bio je profesor na sred- 
njim školama u Carigradu, pa i na onim najvišeg ranga kao što je 
Aja Sofija u Istanbulu. Pri kraju svoje profesorske karijere preuzeo 
je kadiluk u Egiptu. Umro je u Carigradu 1720. godine, gdje je i 
ukopan. (Handžić, A/-Gewher..., str. 104/46; Bašagić, Znameniti 
Bošnjaci..., 359) 


Njegov otac, Ahmed Bejazić, također je bio kadija u Halepu, 
Bursi, Mekki, Istanbulu, da bi na kraju bio imenovan i vrhovnim 
sudijom u evropskom dijelu Turske. Kada je imenovan na ovu 
dužnost, evropski dio Turske je osvanuo pod bijelim pokrivačem. 
Neki njegovi prijatelji su to u stih pretočili: 


LJ AJ S KAZNE UMEPINIP 


I Zemlja mu se zbilja obradovala, 
Pa se zato ovom bjelinom i zaogrnula. 


Ahmed Bejazić je napisao i nekoliko djela iz oblasti šerijatskog 
prava, između kojih ističemo: Sevanihu-l-ulumi, Kitabu-l-'alem, 
Isaratu-l-melami, Al-Fikh al-absat itd. Njegovi biografi navode da 
je, pored toga, glosirao i komentirao mnoga druga djela. Umro je 
1686. godine u jednom selu nedaleko od Carigrada. Ukopan je uz 
sve počasti u Ušćudaru kod Divitči-zavije. 


Inače, ova porodica je u svoje vrijeme bila čuvena po učeno- 
sti. Sva tri njegova sina: Muhamed, Hamid i Hasan bili su vrsni 
šerijatski pravnici. (Handžić, A/-Gewher..., str. 83/22; Bašagić, 
Znameniti Bošnjaci..., 333) 

II DIO 


Bošnjaci - 
književnici u Egiptu 


Među Bošnjacima pjesnicima i proznim piscima koji su boravili 
u Egiptu historičari navode Ibrahima Kazaza, Abdulaha efendiju 
Bošnjaka, Derviša Sulejmana Mezakija, Hasana Nazmi-dedea, Ali 
Širi Hercegovića, Abdulah-bega Bošnjaka, Rušdija Mostarca itd. 


Oni su, bilo da se radi o pjesnicima ili proznim stvaraocima, 
bili derviški orijentirani. Ibrahim Kazaz i Abdulah efendija Boš- 
njak pripadali su bajramijsko-melamijskom derviškom redu, dok 
su Derviš Sulejman Mezaki, Hasan Nazmi-dede i Rušdi Mostarac 
bili mevlevijske derviške orijentacije. 


Mevlevijski red, čini se, nikada nije prerastao u političko brat- 
stvo za razliku od bajramijsko-melamijskog reda u čijem bratstvu 
su se, kao ogranak, pojavile hamzevije. Pokret Bosanca Hamze 
Balija bio je širokih razmjera i on se, prema mnogima, mora po- 
smatrati u kontekstu društvenih nemira i posebnih okolnosti kroz 
koje je prolazila Rumelijska oblast Osmansko-turskog carstva. 

1. IBRAHIM KAZAZ BOŠNJAK 


Ibrahim Kazaz Bošnjak pripadao je bajramijsko-melamijskom 
derviškom redu, odnosno hamzevijama koje su se pojavile unutar 
ovog reda. O Kazazu i njegovim književnim ostvarenjima nalazi- 
mo padatke u Muhibbijevom djelu Hulasatu-l-eser. Te podatke je 
preuzeo Mehmed Handžić u djelu A/-Gevheru-l-esna fi teragumi 
ulemai ve šuarai-l-Bosna koje je na naš jezik preveo Mehmed Kico 
pod naslovom Blistavi dragulji — životopisi učenjaka i pjesnika iz 
Bosne. Prijevod je objavljen u /Izabranim djelima Mehmeda Han- 
džića u Sarajevu 1999. godine. 


Njegovim životom i djelom, osim Muhibbija, bavili su se 
još i El-Bagdadi (Hedijjetu-l-arifine, 1/29), Omer Rida Kehha- 
la (Muadžemu-l-muellifin, 1/17), te autor djela (Et-Tadžu-l-mu- 
kellel, 393). 


O Kazazu nalazimo podatke i kod Bašagića (Znameniti..., 
375), Handžića (Književni rad..., 27), Šabanovića (Književnost..., 
202) i Džemala Ćehajića u studiji o derviškim redovima u jugo- 
slavenskim zemljama. 

Predstavljajući Kazaza i njegov derviški red, Ćehajić kaže da 
je ovaj tarikat pored elementarne heterodoksije, posebno njegove 
doktrine o jedinstvu egzistencije (vahdetu-l-vudžudi), zastupao 
nazore i ideje grčkih cinika, koje su se već ranije smjestile u te- 
savuf. Ovaj derviški red je već u 16. stoljeću prerastao u religi- 
ozno-socijalni pokret i moćno ideološko oružje, kojem je samo 
ime bratstva poslužilo kao forma i mogućnost djelovanja u tim 
uvjetima. 


Glavni predstavnik ovog bratstva šejh Hamza, naše gore list, 
pogubljen je u Carigradu, a njegov unuk Kazaz je pobjegao u 
arapske dijelove velikog Osmanskog carstva. Duže vremena je 
živio u Mekki pod imenom Hasan, a u Medini pod imenom Hu- 
sein. Na kraju je odabrao Kairo kao mjesto svoga stalnog boravka 
i tu se pojavio pod pravim imenom Ibrahim. U Kairu se počeo 

baviti svilarskim zanatom po čemu je i dobio nadimak Kazaz 


(Svilar). 


Ibrahim Kazaz je rođen u Bosni i po svršetku nauka u domo- 
vini otisnuo se u svijet da bi upoznao glasovite sufije. U derviški 
red kojem je pripadao uveo ga je šejh Muhamed Rumi. Umro je 
u Kairu 1617. godine i ukopan u turbetu u kairskoj četvrti Babu- 
I-vezir, koja se i danas tako naziva. 


Katib Čelebi a potom i Safvet-beg Bašagić navode da je Ibra- 
him Kazaz umro u Halepu 1494. godine, a to, naravno, nije tačno 
jer je on, kada mu je djed Hamza pogubljen 1573. godine, na- 
pustio Bosnu i sklonio se u arapskim zemljama gdje je živio pod 
raznim imenima. 

Mnogo vremena je proveo u obilascima mezaristana, poseb- 
no u Kairu. Često je obilazio mezarje Babu-l-vezir, Veliku i Malu 
Oarafu razmišljajući o ovom prolaznom i drugom vječnom živo- 
tu. Plod tih razmišljanja su i njegovi traktati iz tesavvufa od kojih 
nam je samo po naslovu poznat Muhrikatu-l-kulubi fu-š-ševki li 
allami-l-gujubi. Sve ostalo je uništio zub vremena. 


Nešto slično ali mnogo kasnije susrećemo i kod Muhamme- 
da Muvailihija u djelu Hadis Isa ibn Hišam. I on je kao i Ibrahim 
Kazaz u Maloj Oaraf,, u kojoj je ukopan imam Šafi'i, meditirao 
i šetao od mezara do mezara dok se iznenada nije otvorio jedan 
mezar iz kojeg je u ćefinima izašao turski vojni dostojanstvenik 
Ahmed-paša Manikeli, učesnik svojevremeno u Krimskom ratu 
(11853-1856). Nakon upoznavanja njih dvojica krenuli su zajed- 
no u obilazak pojedinih sektora egipatskog društva kritizirajući 
ono što je Muvailihi smatrao da treba kritizirati, čak je i drevni 
El-Azhar i sistem obrazovanja u njemu bio predmetom njegove 


kritike. 

2. ABDULAH-EFENDIJA 
BOŠNJAK 


Fususu-l-hikem (Dragulji mudrosti) spada među najpoznatija djela 
Ibn el-Arebija. Djelo se sastoji iz dvadeset i sedam poglavlja koja 
Ibn el-Arebi posvećuje dvadeset i sedmerici Božijih poslanika od 
Adema do Muhammeda, alejhi-s-selam. Među Božije poslanike 
Ibn el-Arebi je ubrojao i Lukmana i Halida ibn Sinana za koga je 
navodno Muhammed, alejhi-s-selam, rekao da je poslanik koga je 
izgubio narod kojem je bio poslan. 


Ibn el-Arebi je ovo djelo napisao u Damasku u Siriji u šezdeset 
i petoj godini života. U predgovoru kaže da je u snu vidio Božijeg 
poslanika Muhammeda, alejhi-s-selam, koji mu je predao ovu knji- 
gu i rekao: "Uzmi ovu knjigu i dostavi je ljudima kako bi se njome 
koristili." Rekao sam: "Slušam i pokoravam se Bogu, Božijem Po- 
slaniku i pretpostavljenim." Ispunio sam želju Poslanika i objavio 
Fususu-l-hikem bez ikakvog dodavanja ili bilo kakvog oduzimanja. 


Ovo djelo bilo je predmet mnogih komentara, analiza i tu- 
mačenja. Među komentarima najvažniji su komentari Ibn el-Za- 
malkanija, Ahmeda el-Džamija i Kašanija. Bilo je i nesporazuma. 
Nesporazumi su nastali zbog zbrke u pojmovima vudžud i mev- 
džud, Jedno i mnoštvo i odnosa među njima. 


Analizirajući Ibn el-Arebijevo filozofsko-teologijsko učenje 
i upoređujući ga s učenjem Tilimsanija, Kermanija i drugih, Ibn 
Tejmijja piše u jednoj od svojih Risala (1/176) da je Ibn el-Arebije- 
vo učenje, iako ga ne odobrava, od svih spomenutih autora najbli- 
že ortodoksnom islamu, jer on razlikuje Jedno koje objavljuje Sebe 
(ez-Zahir) od manifestacije toga Jednog (e/-Mezahir). Time Ibn el- 
Arebi uspostavlja istinu religioznog Zakona i insistira na etičkim i 
teološkim principima na kojima su prvi šejhovi islama insistirali. 

Među komentarima Fususa nalazi se i naš Abdulah efendija 
Bošnjak. Najpotpuniju biografiju o Abdulahu Bošnjaku dao je 
Džemal Ćehajić, svojevremeno profesor tesavvufa na Islamskom 
teološkom fakultetu u Sarajevu. U Zborniku radova Islamskog teo- 
loškog fakulteta (1/1982) on je uz ovaj uvod preveo i jedan traktat 
Abdulaha efendije Bošnjaka pod naslovom Tehakkuku-l-džuzi bi 
sureti-l-kulli ve zuhuri-l-fer'i ala sureti-l-asli (Realizacija dijela u 
formi cjeline i pojava ogranka u formi osnove). 


Drugo veoma značajno djelo Abdulaha efendije Bošnjaka 
koje je kod nas prevedeno jeste Šarhu fususi-l-hikem (Komentar 
dragulja mudrosti) koje je na naš jezik preveo Rešid Hafizović, 
također profesor na Fakultetu islamskih nauka u Sarajevu, pod 
naslovom Tumačenje dragulja poslaničke mudrosti. Ovaj Bošnja- 
kov komentar dragulja mudrosti preveden je s arapskog jezika, 
rukopis do kojeg je Hafizović došao zahvaljujući japanskom pro- 
fesoru Jasušiju Tonagi na Kjoto univerzitetu u Japanu. Rukopis 
predstavlja proširenu verziju koju je Bošnjak napisao na arapskom 
jeziku za vrijeme svoga boravka u Kairu za potrebe tamošnje či- 


talačke publike. 


Abdulah efendija Bošnjak bio je pripadnik bajramijsko-me- 
lamijskog derviškog reda. Bio je dobar poznavalac Ibn el-Arebije- 
vih djela i pobornik njegove sufijske škole. Ustao je u odbranu Ibn 
el-Arebijevog učenja. Rezultat te odbrane je i ovaj komentar. 


Abdulah efendija rođen je u Bosni 1584. godine. Osnovno i 
srednje obrazovanje stekao je u Bosni a onda je otišao u Carigrad i 
tu nastavio školovanje. Nakon završenog školovanja otišao je u Bur- 

su gdje je nastavio s izučavanjem sufijske teorije i prakse pred šej- 
hom Kabaduzom. Od njega je dobio i diplomu, idžazet na iršad. 
Bio je u Egiptu i tu je proveo nekoliko godina pišući arapsku 
verziju svoga komentara. Nosilac je titule Šarihu-l-fusus (Komentator 
dragulja). Iz Kaira je otišao u Mekku i obavio hadž, petu islamsku 
dužnost, zatim se našao u Damasku u neposrednoj blizini mauzole- 
ja Ibn el-Arebija. Iz Damaska je otišao u Konju i tu je umro 1644. 
godine. Ukopan je u Konji pored mezara Sadruddina Konjevija. 


3. DERVIŠ SULEJMAN MEZAKI 


Derviš Sulejman Mezaki rodom je iz Čajniča, a Čajniče je u tom 
vremenu pripadalo Hercegovačkom sandžaku. Evlija Čelebija 
bio je u Čajniču. On je opisao položaj i izgled ove varoši koja 
je tada imala pet muslimanskih i tri hrišćanske mahale. Najpo- 
znatija među muslimanskim mahalama bila je mahala Sinan-bega 
Boljanića. Ona je dobila ime po Sinan-begu, najvećem dobro- 
tvoru Čajniča. On je brat vezira Husein-paše i zet velikog vezira 
Mehmed-paše Sokolovića. 

Čajniče je u tom vremenu iznjedrilo i jednog velikog pje- 
snika, sufijske provenijencije. To je Derviš Sulejman Mezaki, pri- 
padnik derviškog reda mevlevija. Osnovno obrazovanje stekao je 
u domovini. Nakon toga otišao je u Carigrad. Na dvoru je stekao 
više obrazovanje u raznim znanostima i u književnosti. Kad je 
izašao iz dvora bio je spahija. 

Mnogo je putovao. Bio je u Egiptu i tu je neko vrijeme služio 
kod svoga rođaka egipatskog namjesnika Ejjub-paše kao njegov 
sekretar i savjetnik. Kada su do sultana stigle vijesti da su egipatski 
zastupnici smijenili Maksud-pašu, sultan je pozvao starog vezira 
Ejjub-pašu i rekao mu: "Dajem ti namjesništvo u Egiptu." Ejjub- 
paša poljubi zemlju i ispriča se da nije sposoban za tu službu, a 
sultan reče: "Šta je dato, dato je, pođi i radi." Ejjub-paša je to 
na kraju prihvatio. Međutim, umjesto njega taj posao su obav- 

ljali njegov sekretar i savjetnik Derviš Sulejman Mezaki i ćehaja 
Mehmed efendija (Handžić, A/-Gevher..., 129; Hammer, 2/331). 


Nakon toga Mezaki je bio u sviti Mehmed-paše Ćuprilića, a 
poslije njegove smrti u sviti njegovog sina Ahmed-paše Ćuprilića, 
prvo kao sekretar a potom i kao savjetnik. Ahmed-paša Ćuprilić 
je od svih velikih vezira najviše vremena proveo na ovom visokom 
položaju više i od Bosanca Mehmed-paše Sokolovića. Bio je jako 
naklonjen Bosancima. U njegovoj sviti bio je i ćehaja Ibrahim 
Počiteljac, rođen u Bosni u kasabi Počitelj. U vremenu Ahmed- 
paše Ćuprilića zauzeta je i Kandija (Kreta), a njeno zauzimanje 
opjevao je Derviš Sulejman Mezaki, dvorski pjesnik Ahmeda Ću- 
prilića. Poslije njegove smrti Mezaki je počeo raditi u odjeljenju 
za konjicu. Bio je šef toga odjeljenja. U tom vremenu završio je 
i svoju zbirku poezije čija se dva primjerka u rukopisu nalaze u 
gradskoj biblioteci, Daru-l-kutub, u Kairu. Derviš Sulejman Me- 
zaki umro je 1676. godine. Ukopan je u nekropoli mevlevijske 
tekije na Galati. 


U stihovima koje ovdje donosimo u prijevodu i prepjevu Ba- 
šagića očituje se Mezakijeva pripadnost derviškom redu mevlevija: 


Srce kad si već odlučilo 
vodič biti na ljubavnoj stazi, 
ako hoćeš pravi put da znadeš, 
ti po džadi mevlevijskoj gazi. 


Reče I' kogod: ljubav Mevlanata 
da sustavom nebeskijem kreće. 
Tvrdnji su mu i mjesec i sunce 

Dokaz, koji niko pobit neće. 


Mezaki je bio pjesnik čija je poezija izuzetno cijenjena. Nje- 
govi savremenici su, navodi Šabanović, uvažavali njegov pjesnič- 
ki talenat i njegovu učenost. Niko Mezakiju ne poriče vještinu i 
pjesnički dar, ali je teško odrediti, ističe Bašagić, Mezakija kao 
pjesnika bez posebne studije. On ima mnogo zajedničkih crta s 

Arifom Hikmetom. Bašagić ne može shvatiti zašto je turska knji- 
ževna kritika zanemarila Mezakija. U tu svrhu Bašagić navodi ne- 
koliko Mezakijevih stihova i pita se šta je uzrok da ovi stihovi nisu 
na sebe skrenuli pažnju turskih kritičara: 


Zar na putu nema traga, 
kud je prošla moja draga? 
Zar u tebe nema more, 
novih vjesti, o lahore? 


Ljubav, što u meni gori, 
o mom jadu zar ne zbori? 
Pa još prsa sa sto rana 
zar mi nisu isparana? 


Na svijetu kaže, saki, 
ima {' mudrac ko Mezaki? 
Može !' naći jedna dika 
od njega boljeg umjetnika? 


Mezaki i Hikmet, nastavlja dalje Bašagić, pjevaju o ljubavi i 
vinu, o prirodi i njenim ljepotama, o slasti i časti života, o svemu 
što nam boravak na ovom svijetu olakšava i uljepšava pa uz sve 
to ovi kritičari ističu da je Hikmetu bio uzor Naili, a ne Mezaki. 
Ponosni Hercegovac ni u pjesmi neće uzeti posudu u ruke pa tra- 
žiti kraj gdje se dijeli zekat na vino, da isprosi koju čašu, kako to 
pjeva Naili. 


4. HASAN NAZMI-DEDE BOŠNJAK 


Hasan Nazmi-dede Bošnjak rođen je u Sarajevu. Tu se školovao 
i tu je pristupio mevlevijskom derviškom redu. Pred Tevekkuli- 
dedeom slušao je predavanja iz oblasti tesavufa i tumačenja Mesn- 
evije Dželaluddina Rumija koja je bila predmet analize pojedinih 
krugova u tom vremenu. 

Kasnije je otišao u Carigrad i proširio svoje znanje iz oblasti 
tesavvufa. Tu je dobio idžazet na iršad, diplomu da može revno- 
sno raditi za ovaj derviški red. Iz Carigrada je otišao u Konju da 
posjeti mezar Dželaluddina Rumija, a odatle je nakon određe- 
nog vremena krenuo u Egipat. U Kairu je bio profesor na jednoj 
mevlevijskoj školi. Tu je dobio i titulu šejha mevlevijskog reda. 
Bavio se i poezijom i kao pjesnik bio je dobar stilista. 


Bagdadi ga u djelu Hidajetu-l-arifin (1/297) spominje na dva 
mjesta. Na jednom mjestu ga predstavlja kao šejha mevlevijske 
tekije u Kairu poznatog pod imenom Nazmi-Mevlevi, šejh Hasan 
b. Ali el-Mevlevi er-Rumi, umro 1125/1713. godine u Carigradu, 
a na drugom pod mahlasom Talibi-Mevlevi, Hasan-dede b. el-Ka- 
di, šejh mevlevijske zavije u Kairu, umro u Carigradu 1125/1713. 
godine. Sejjid Kisrevi Hasan, egipatski priređivač Blistavih dragu- 
lja (Bejrut, 1993.) smatra da se ovdje radi o istoj osobi. 


Bagdadi navodi da je Nazmi-dede iza sebe ostavio nedovršeni 
komentar problematičnih dijelova Mesnevije poznat pod imenom 
Hidajetu-l-abvali i zbirku poezije na turskom jeziku. 

Bašagić bilježi dva njegova distiha preuzeta od Šejhija u koji- 
ma Nazmi-dede kaže: 


Ne jauču ljubavni mučenici od sablje, 
nego od mača ukora, 
koji je zamazan krvlju nepravednom. 


Nazmi, podigni teške noge iz mejhane 
— iznemogao si, 
pa posmatraj vrata mejhane, 
s blagošću i pomirenjem. 


Handžić i Šabanović ne navode nijedan njegov stih. Nazmi- 
dede nije bio samo dobar pjesnik, nego i vaiz pa je otuda uživao 
veliki ugled kod egipatske uleme. Kada je jednom prilikom iz Ka- 
ira poslovno stigao u Carigrad, razbolio se i tu u mjesecu ša'banu 
umro 1125/1713. godine. 

5. ALI ŠIRI HERCEGOVIĆ 


Ali Širi Hercegović je sin Ahmed-paše Hercegovića, velikog vezira 
Turske, Osmanske carevine. Njegova majka je sultanija Fatima, 
kćerka Bajazida II. Poslije očeve smrti Selim I uzeo ga je pod svoje 
okrilje. Na dvoru je odrastao i tu je stekao obrazovanje pod kon- 
trolom Selima I. 


Za vrijeme Sulejmanove vladavine Ali Širi Hercegović bio 
je namjesnik u pojedinim provincijama dok ga reumatizam nije 
prisilio da se povuče u južnije krajeve Carevine. Na vlastiti zahtjev 
dat mu je jedan sandžak u Egiptu kao mirovina, gdje je i umro u 
mlađim godinama svoga života. Opaka bolest ga je savladala pa 
nije mogao ni hodati niti svojim rukama jesti. 


Handžić bilježi neke njegove stihove na turskom jeziku u pri- 
jevodu i prepjevu Bašagića u kojima Ali Širi kaže: 


Od mog tijela slabunjavog 
šta uradi jada breme — 
pogledajte u šta me je 

pretvorilo pusto vrijeme. 


Obećavao je mnogo, svi se slažu, a razilaze se oko datuma 
njegove smrti. Bašagić i Handžić navode da je umro 935/1528. 
godine u Egiptu, a Fehim Nametak da je umro dosta mlad u 
Egiptu 1550. godine, dok Šabanović, pozivajući se na dokumenta 
Dubrovačkog arhiva, smatra da je bio živ sve do 1545. godine; da 
je živio u selu Ruš kod Kašana u galipoljskoj oblasti. 

Bašagić bilježi još neke njegove stihove koje navode biografi 
ovog pjesnika, a u kojima Širi kaže: 

Nek nam ljubav ne prodaje — 
saopćite to Medžnunu; 
ko prodati pamet može 
mudrom Eflatunu? 

Da ja vidim onom suncu 
da D' nebeski mjesec sliči 
na luku ću svoga aha 
na nebeski svod se dići. 


Čuješ, srce, ne varaj se 
na prćiju niska svijeta! 
Šta Karunu hazne hasne, 
kada mu je spomen kleta? 


Ovi stihovi, zaključuje Bašagić, uz svu svoju jednostavnost 
dovoljno su svjedočanstvo da Širija smjestimo među odlične 
osmansko-turske pjesnike prve polovine 16. stoljeća. 


6. RUŠDI MOSTARAC 


Njegovo puno ime je Ahmed Rušdi Mostarac - Sahhaf. Rođen 
je u Mostaru 1637. god., a umro u Istanbulu 1699. god. gdje 
je i ukopan pored mevlevijske tekije na Jeni Kapiji. Pripadao je 
mevlevijskom derviškom redu, pa je otuda bio živo zainteresiran 
da posjeti Egipat, kolijevku ljudske kulture, i obiđe mezare velikih 


muslimana, sufija. 


Tu priliku iskoristio je 1675. god. kada je Ahmed-paša ime- 
novan za namjesnika Egipta. Bio je u njegovoj sviti. Nakon isteka 
mandata Ahmed-paše vratio se zajedno s njim u Carigrad. U Ca- 
rigradu je u društvu viših slojeva živio bezbrižno, sve dok mu nije 
u poznim godinama umro sin jedinac. Tada se povukao i posvetio 
razmišljanju o ovom prolaznom i budućem vječnom svijetu. 


Bio je dobar pjesnik. Poeziju je pisao na turskom i perzij- 
skom jeziku. Iza sebe je ostavio kompletan Divan pjesama. Turski 
historičari književnosti zabilježili su u svojim djelima oko sedam- 
deset njegovih distiha od kojih je Hammer u prijevodu zabilježio 
osamnaest, a Bašagić u originalu i prijevodu šesnaest distiha. Je- 

dan njegov gazel nalazi se u Fevzijevom Bulbulistanu u originalu 
na perzijskom jeziku i prijevodu Džemala Ćehajića. 


Evo toga gazela u stilizaciji Džemaludina Latića: 


Od čaše vina nema prijatnijeg akrana 
nit' boljeg dosta od lozja nagizdana! 


Prijateljstvo nije ljek za ranu plavog neba! 
Nebo, za ranu mog srca drugi mehlem treba! 


Malje izbiše! Nek' ti je, srce, mubarek ludost! 
Ponovo ti se javi tuga u stanju žalosnom, hudom! 


Ne skidam krvave oči sa tvoga lica i nosa, 
tvom licu ruže ne priliči drugačija rosa! 


Rušdi, u čaši neba su bezbrojni svjetovi; 
uzmi čašu vin, - vidjet ćeš svjet novi! 


7. MUSTAFA EJUBOVIĆ 
(ŠEJH JUJO) 


Mustafa Ejubović, poznatiji kao Šejh Jujo, rođen je u Mostaru 
1651. godine. Potječe iz bogate porodice koja je, pored njega, 
dala još dosta učenih ljudi. Ocu mu je bilo ime Jusuf, a djedu 
Murat. Osnovno obrazovanje je završio u Mostaru, a onda je svoje 
školovanje nastavio u Istanbulu. Nakon 15 godina provedenih u 
Carigradu vratio se 1692. godine u Mostar i bio postavljen za mo- 
starskog muftiju. Tu dužnost je obavljao sve do svoje smrti 1707. 
godine. Ukopan je u haremu Šarića-džamije u Mostaru. Godine 
1831. Ali-paša Rizvanbegović podigao je turbe nad njegovim me- 
zarom koje i danas postoji, navodi Hifzija Hasandedić u djelu 
Kulturno-istorijski spomenici u Mostaru iz turskog doba. 


O mostarskom muftiji Šejh Juji napisana su mnoga djela. 
Među njima je svakako najpoznatiji odjeljak koji govori o Šejh 

Juji u djelu Hazima Šabanovića Književnost muslimana BiH na 
orijentalnim jezicima u izdanju Svjetlosti iz Sarajeva. 

Mnogobrojna su djela koja je Šejh Jujo napisao iz oblasti 
islamistike, islamskog prava, stilistike i sintakse arapskog jezika, 
logike, leksikografije, dogmatike, disputacije itd. Hazim Šabano- 
vić, a poslije njega i Hifzija Hasandedić, navodi da je on napisao 
oko 27 djela, a sačuvano je i nekoliko djela koja je Šejh Jujo 
prepisao. 

Među ovim djelima skoro svi autori ističu da je Šejh Jujino 
djelo Miftahu l-husuli iz oblasti šerijatskog prava jedno od naj- 
važnijih djela. Djelo je nastalo u Kairu za vrijeme njegovog še- 
stomjesečnog boravka u ovoj velikoj pokrajini Tursko-osmanskog 
carstva. To je ustvari glosa (hašija) na djelo Mir'at al-usul fa šerhi 
mirgat al-vusul, autora Mulla Husrefa (umro 1480. god.). 

Skoro cijeli život Šejh Jujo je proveo u izučavanju šerijatskog 
prava. Napisao je još nekoliko djela iz ove oblasti, kao što je ko- 
mentar na El.Mugnijev Usulu-l-figh i komentar na Hisamuddi- 
nov Al-Muntehab fi usuli-l-mezheb i mnoga druga djela. 


8. JUSUF LIVNJAK 


Jusuf Livnjak je rođen u Livnu. Nije nam poznata godina njego- 
vog rođenja a ni godina njegove smrti. Znamo samo ono što je on 
o sebi napisao na kraju svoga putopisa u kome stoji : 


Ja, grješni siromah, Jusuf, sin Muhammedov, rođen sam u 
kasabi Livnu, gdje sam odrastao i bio mujezin Lala-pašine džami- 
je. Međutim, kada je merhum Džudža Džafer-aga sagradio svoju 
džamiju u duvanjskoj nahiji u kasabi Županj Potoku, postavio 
je moga poštovanog brata, merhuma Omera efendiju, za imama 
i hatiba svoje džamije uz plaću od dvadeset i pet akči, a mene, 
siromaha, odredio za mujezina spomenute džamije uz plaću od 
dvanaest akči, na čemu neka je hvala Allahu. Zatim, ja sam se po- 

malo bavio i dozvoljenom trgovinom i tako prištedivši osamnaest 


hiljada akči krenuo na hadž." 


Jusuf Livnjak je sa braćom Omerom i Hasanom krenuo na 
ovaj put 20. 6. 1615. godine, a vratio se s puta 30. 6. 1616. go- 
dine i o tome napisao ovaj putopis na turskom jeziku. Originalni 
rukopis nije sačuvan, ali jeste njegov doslovan prijepis u Zborniku 
Muhammeda Enverija Kadića, u Gazi Husrev-begovoj biblioteci 
u Sarajevu, prema kome je Mehmed Mujezinović sačinio ovaj pri- 
jevod. Prijevod je prvo objavljen u časopisu Život 1974. godine 
pod naslovom "Hadži-Jusuf Livnjak i njegov putopis". 

Sedam godina kasnije rukopis je ponovo štampan. Ovoga 
puta u izdanju Starješinstva Islamske zajednice BiH, Hrvatske i 
Slovenije pod naslovom Odazivam Ti se, Bože ...Putopis sa hadža 
1615. godine. Sada se rukopis pojavio u obliku knjige džepnog 
formata obogaćen ilustracijama. 


Djelo Jusufa Livnjaka je iz oblasti putopisne književnosti. 
Ono predstavlja prvo djelo te vrste u našoj književnosti na orijen- 
talnim jezicima. Napisano je na turskom jeziku, ali ne potpuno 
čistom, jer se u njemu nalaze, pored hidžretskih, i narodni nazivi 
mjeseci, kao rujan, lipanj itd., zatim narodni nazivi za određene 
dane, događaje i tome slično. 


Jusuf Livnjak je bio obrazovan čovjek. Poznavao je dobro 
historiju, geografiju i astronomiju. Uz njegov putopis se nalazio 
i jedan vječiti kalendar (roznama) koji je on sastavio za mjesne 
potrebe, označivši mjesece po njihovim narodnim nazivima. Taj 
kalendar je pisan 1621. godine, dakle, poslije njegovog povratka 
s hadža. 


Njegovo upoređivanje pojedinih mjesta kroz koja je prolazio 
na svome putu za Hidžaz sa mjestima u Bosni i evropskom dijelu 
Turske, upućuje da je autor putopisa boravio i u drugim mjestima 
kroz koja ga nije vodio put u Mekku. Tako, npr., lijepa ada Sekiz, 
koja ima krasnu tvrđavu čije su se zidine i građevine "svezale u 
nebo", slična je Pečuju, a u Rodosdžiku, kojem nadaleko nema 

sličnog grada, ima jedna velika kula poput Lončarice u Travniku 
itd. 

Kairo je još od vremena kada su Turci Osmanlije zauzeli ovaj 
grad bio glavna destinacija naših hadžija na putu za Mekku i Me- 
dinu. Nedaleko od Kaira, u malom mjestu Birke, bio je sabirni 
centar naših hadžija koji su se zajedno s egipatskom hodočasnič- 
kom karavanom i njenim obezbjeđenjem kretali prema Suecu i 
dalje prema Hidžazu. 


Naše hadžije su koristile dva putna pravca do Kaira, vodeni 
i kopneni putni pravac. Prvi putni pravac prema ovoj destinaciji 
koristio je Jusuf Livnjak sa svojom braćom. Oni su iz Istanbula 
krenuli prema Kairu. Kada su stigli u Aleksandriju, ukrcali su se 
na brod i Nilom stigli do Bulaka i Kaira. U Kairu su se zadrža- 
li nekoliko dana a onda krenuli prema mjestu Birke, sabirnom 
centru hadžija, odakle su zajedno s egipatskom hodočasničkom 
karavanom uz pratnju obezbjeđenja od dvije do tri stotine vojnika 
krenuli prema Suecu i dalje prema Hidžazu. 


O tome hadži Jusuf Livnjak kaže: "Nakon dva i po mjeseca 
našeg putovanja, krenuli smo iz Kaira i stigli na konačenje u obli- 
žnje mjesto zvano Birke, veoma lijepo mjesto u vrtovima. Spojivši 
se sa karavanom (kafile) tu smo odsjeli tri-četiri dana. Odatle smo 
sa karavanom koju je pratilo dvije-tri stotine vojnika, krenuli i 
treći dan stigli u Suec (Suveyš iskele). I tu smo odsjeli tri dana 
dočekavši i blagoslovljenu Noć berata u časnom mjesecu ša' banu, 
a onda smo krenuli prema Hidžazu." 


9. HADŽI MUSTAFA MUHLISI 


Drugi naš putopisac je hadži Mustafa Muhlisi, kako kaže, ubo- 
gi siromah, rob Moćnog Allaha, privremeni kadija u Abrigozu 
(Eubeja — Grčka), Bosanac po rođenju i stanovanju, hanefi po 
vjerskom ubjeđenju. 

Hadži Mustafa Muhlisi je rođen u Gornjem Vakufu početkom 
osamnaestog stoljeća. Obnašao je dužnost kadije u Sarajevu, Foči, 
Mostaru, Duvnu, Užicu, Banjoj Luci i Abrigozu u Grčkoj odakle 
je 1748. godine krenuo na hadž. Sudjelovao je u Bici pod Banjom 
Lukom 1737. godine i za zasluge bio odlikovan. Bio je član komisi- 
je za razmjenu zarobljenika i član komisije za razgraničenje između 
Turske i Austrije poslije mira 1739. godine. Na hadž je krenuo 
sa svojim bratićem. Taj put je opisao u pjesmi od 888 stihova na 
turskom jeziku. Nakon obavljenog hadža vratio se u svoje rodno 
mjesto gdje je nedugo poslije toga preselio na bolji svijet, ahiret. 

I on je, kao i Jusuf Livnjak, krenuo morem do Aleksandrije, 
zatim Nilom do Bulaka i Kaira gdje se zadržao jedno vrijeme, a 
onda nastavio put do Birke, sabirnog centra hadžija, gdje se pri- 
ključio egipatskoj hodočasničkoj karavani koja je u svojoj pratnji 
imala dvije do tri stotine naoružanih vojnika koji su se brinuli o 
hadžijama i njihovom bezbjednom putovanju do Mekke i Medi- 
ne. Nakon obavljenog hadža hadži Mustafa Muhlisi se vratio u 
rodni kraj kopnenim putem preko Damaska i Carigrada. 


O ovom putopiscu, pjesniku, kadiji, diplomati i učesniku 
Bitke pod Banjom Lukom mnogi su pisali. Najpotpuniji prikaz 
njegovog putovanja na hadž dao je Omer Mušić u radu pod na- 
slovom Hadži Mustafa Bošnjak - Muhlisi koji je objavljen u Prilo- 
zima za orijentalnu filologiju 1973. godine u Sarajevu. 


Hadži Mustafa Muhlisi je u svome putopisu počeo brojati 
konake i vrijeme potrošeno između dva konaka tek kada je kre- 
nuo iz Kaira prema Mekki. Od Kaira do Mekke ima trideset ko- 
naka (menzila), a od Mekke u povratku do Damaska trideset i 
osam, dok je od Damaska do Istanbula naveo i opisao trideset i 
šest konaka. Opisi konaka su vrlo šturi. Tako je, npr., opisujući 
konačište Muvejlih zapisao da je to visoravan u blizini mora, bo- 
gata datulama, da predstavlja pjeskovit prolaz čiji je pijesak bijel, 
a stanovnici beduini. Jedan drugi putopisac (Mustafa Skopljak), 
koji je na putu za hadž boravio u ovom konačištu, kaže da se u 
njemu nalazi Sultan Sulejmanova džamija i mnogo kuća, da mje- 

sto ima pitku vodu i da put do mjesta ide pored morske obale. 
Put je djelomično kamenit a negdje i neravan. To područje kao i 
sam zaljev pripadaju Hidžazu, geografski se nalaze na Arabijskom 
poluotoku. Ono je važna stanica na kopnenom putu koji veže 
Egipat s Hidžazom. 


Drugi putni pravac naših hadžija je kopneni put od Istanbula 
do Konje, Damaska, i dalje do Gaze i Han Junusa, zatim do Kaira 
i sabirnog centra u mjestu Birke, nedaleko od Kaira. Odatle su 
zajedno s egipatskom hodočasničkom karavanom i pod njihovom 
zaštitom krenuli prema Suecu i dalje prema Mekki i Medini. Tim 
putem je na hadž išao i Hadži Mustafa iz Skoplja 1673. godine. 


On se, istina, mogao u Damasku priključiti sirijskoj hodoča- 
sničkoj karavani. Međutim, Kairo je za njega i mnoge druge naše 
hadžije bio atraktivniji a možda i sigurniji put na hadž pa se iz tih 
razloga opredijelio da se u Kairu priključi egipatskoj hodočasnič- 
koj karavani, što je na kraju i uradio. 


Birke - glavna destinacija hadžija 


Nedaleko od Kaira, malo mjesto Birke bilo je centralno mje- 
sto okupljanja hadžija na putu za Mekku. Poznato je i pod ime- 
nom Birketu-l-hadž. Iz ovog mjesta okupljene hadžije s arapskog 
zapada, Turske i zemalja koje su bile u njenom sastavu kretale su 
se prema Mekki u tri različita pravca. Jedan putni pravac je vodio 
priobalnim dijelom Egipta do Izaba, luke na Crvenom moru, a 
odatle brodom do Mekke. Drugi putni pravac je iz Birke vodio 
do Sueca, a odatle brodom do Mekke. Taj put je izgleda koristio 
i Jusuf Livnjak. I treći putni pravac kojim su se hadžije kretale 
prema Mekki bio je kopneni put. Ovoga puta priobalnim dijelom 
Arabijskog poluotoka do Mekke. Tim putem je na hadž išao hadži 
Mustafa Muhlisi. Njegovo putovanje na hadž poklapa se s putova- 
njem kojim je do Mekke i Medine išao Kalkašendi 821/1418. go- 
dine. Kalkašendi navodi sve konake i vrijeme potrošeno između 
jednog i drugog konaka, kao i hadži Mustafa Bošnjak Muhlisi. 

Mubhlisi na svom putu od Kaira do Mekke navodi sljedeće 
konake: Birketu-l-hadž, Daru Hamra', Adžrud, Navatir, Vadi Tih, 
Nahl, Alajin, Akaba, Kantaretu-l-bahr, Zahru-l-himar, Šarefe, 
Vadi Šu'ajb, Ujunu-l-kasbi, Muvajlih, Selma, Eznem u narodu 
Azlam, Vadi 'Antar, Guš, Agra, Hank, Havra, Nebit, Hudejra, Je- 
nbu". Bedr je dvadeset i peti konak o kome Muhlisi, opisujući ga, 
kaže: 

"To je najčasnije konačište, brdo čije ime znači pobjedu, 
mjesto gdje je vjerovjesnik Muhammed, a.s., s ashabima dolazio 
i pobijedio idolopoklonike. Tu je četrnaest šehida heroja popi- 
lo smrtno šerbe iz rajskih vrtova. Vode Bedra ne hvale, ali ih za 
nevolju piju. Za Bedrom je selo Sekif, tu se nalazi emiru-l-hadž i 
sedam odžaka vojske za čuvanje i provođenje hadžija. Vojnici Čer- 
kezi dan i noć na sve strane čuvaju hadžije koji se posve slobodno 
kreću. Ko je gladan dobiva i vojnički hljeb. Divna je to služba na 
Božijem putu!" 

Dvadeset i šesti konak je Ka', zatim Rabig, Kudejd, Bi'r As- 
fan, i trideseti konak Mekkei-Mukerrema koju Muhlisi nije opisi- 
vao kao druge konake, nego je ushićen od radosti i susreta s ovim 
gradom izlio bujicu pohvala ovome gradu zaboravljajući na sve 
poteškoće kroz koje je prolazio: 


O ljepotice, kojoj hrli svijet, 
O pogledu ljudskog roda. 


Grješnik sam, siromah sam, bijednik sam, 
Kapiji tvoje dobrote došao sam po dobročinstvo. 


Da mi bude oprošteno, da budem obradovan 
Njegovim pogledom. 
Moje hodočašće da bude blagoslovljeno hodočašće. 


Danas naše hadžije putuju na hadž avionima i autobusima. 


Sabirno mjesto je Sarajevo, bilo da se putuje avionima prema Džidi 
ili, pak, autobusima od Sarajeva preko Turske i Sirije do Hidžaza. 

IV DIO 


Bošnjaci - prepisivači 


arapskih rukopisa u Egiptu 


Arapi prije islama nisu poznavali knjigu. S pojavom islama knjiga 
je zauzela centralno mjesto u njihovom životu. Kur'an je ukazao 
na značaj nauke i naučnika, na važnost knjige i knjižnice te pera i 
papira u mnogim svojim ajetima. 


Arapsko pismo 


Ljubav Arapa prema pisanoj riječi, koju su uskoro počeli do- 
kazivati u osvojenim zemljama, može se poistovjetiti s njihovom 
ljubavlju prema svom nacionalnom arapskom pismu. Pismo je za 
njih, ističe A. Stipičević (Povijest knjige, 188), bilo nešto mnogo 
više i od samog utilitarnog sustava grafičkih znakova za ispisivanje 
misli. Ono je kod njih bilo i slika i dekoracija, i sredstvo za ispi- 
sivanje misli... Samo pismo kojim je bio zapisan Kur'an, imalo je 
duboko religijsko i simboličko značenje. Prepisivati Kur'an vjerski 
je čin, pa su, otuda, svi koji su prepisivali Kur'an od Allaha tražili i 
očekivali nagradu. Arapi i muslimani, zahvaljujući tome, razvili su 
silnu prepisivačku djelatnost kojoj je teško naći premca u historiji 
rukopisne knjige. 

Pisaći materijal 


Arapi su sve do kraja osmog stoljeća koristili kao pisaći mate- 
rijal kožu, odnosno pergament, zatim papirus, sve dok nisu počeli 
krajem osmog stoljeća s proizvodnjom papira. Prva tvornica papi- 
ra podignuta je u Bagdadu 794. god., zatim u Egiptu 800. god., te 
u Andaluziji 950. god. u gradu Šatibi (Jativa), u kojoj se proizvo- 
dio i papir u boji. Evropljani su upoznali proizvodnju papira tek 
nakon krstaških ratova i dodira s muslimanima u Andaluziji. 


Pisaći pribor 


U prvobitni pisaći pribor spadaju pero (e/-kalem), tinta (el- 
midad) i tintarnica (el-mihbera), odnosno divit kao najvažniji dio 
pisaćeg pribora - po Muftiću - i predstavlja neku vrstu pernice i 
s njom spojene tintarnice koja je, istina, mogla biti odvojena od 
divita, ali to nije bilo preporučljivo. 

Pero se spominje u riječima Uzvišenog Allaha: Nun. Tako Mi 
kalema i onoga što oni pišu (El-Kalem, 1). Prepisivači su pero na- 
zivali i drugim imenima. Pero je najprije izrađivano od stabljike 
trske. Stabljika bi se na jednom kraju koso odrezala i tako bi se 
dobio trokutast dio. Radi kontrasta s bijelim papirom, tinta je bila 
crne boje. U prvo vrijeme Arapi su tintu uvozili, ali onda su je 
počeli i sami spravljati, dok su tintarnicu pravili od drveta, od crne 
i žute ebanovine, kasnije od metala, bakra i drugih materijala. 


Najpoznatiji prepisivači rukopisa 


Među najpoznatijim prepisivačima rukopisa u arapskoj knji- 
ževnosti, koji su prepisivali, umnožavali i koričili rukopise pa ih 
zatim prodavali, historičari navode Ibn Nedima, autora djela £E/- 
Fihrest, Jakuta el-Hamevija, autora enciklopedije o biografijama 
književnika, Ibn Hejsema (El-Hazin), poznatog arapskog fizičara, 
koji je cio život proveo u prepisivanju dragocijenih arapskih ru- 
kopisa. Kažu da je imao jako lijep rukopis. U Egiptu je u vremen- 

skom periodu od jedne godine, koliko je boravio, tamo prepisao 
veliki broj rukopisa. 


Međutim, samo prepisivanje nije bilo dovoljno da se održi 
goli život. Mnogi od prepisivača bavili su se i raznim drugim po- 
slovima i tako osiguravali egzistenciju za sebe i svoju porodicu. 
Tako je npr. Ibn Hejsem, još dok je bio u Egiptu, pored prepisi- 
vanja radio i na sređivanju vodostaja Nila kako bi sistematizirao 
navodnjavanje i tako spriječio velike i katastrofalne poplave. Ma- 
hmud b. Hasan el-Verrak bio je pjesnik; Muhammed b. Abdullah 
el-Kermani el-Varrak bio je leksikograf, autor djela E/-Džamiu 
fi-l-luga, u kome je naveo sve ono što je Halil izostavio u svome 
čuvenom leksikografskom djelu Kitabu-l-ajn. 

U to vrijeme postojale su tri kategorije prepisivača: prepisi- 
vači koji su prepisivanje obavljali za novac (Malik ibn Dinar); 
prepisivači koji su radili u državnim uredima i koji su za to pri- 
mali mjesečnu ili godišnju plaću - kao što je bio Halid b. Ebu- 
l-Hejjadž, jedan od pionira u ovoj oblasti. O njemu Ibn Nedim 
kaže da je u Poslanikovoj džamiji u Medini u mihrabu ispisao 
jedan dio Kur'ana. Kada je to vidio Omer ibn Abdulaziz, zatražio 
je od njega da mu prepiše cijeli Mushaf pismom kojim je jedan 
njegov dio ispisao u džamiji Allahova Poslanika; treću kategoriju 
činili su prepisivači koji su bili u posjedu drugih i koji za taj posao 
nisu primali nikakvu nadoknadu. 

Postojala su i dva načina prepisivanja knjiga. Prvi je individu- 
alni način, u kojem je prepisivač bio i korektor, te drugi kolektiv- 
ni, u kojem je bilo više prepisivača jednog djela, a samo jedan koji 
je diktirao i koji je kasnije prijepis sravnjivao s originalom. Nešto 
slično postojalo je i kod nas u prepisivanju i umnožavanju knjiga. 
Kasim Dobrača navodi da je još u šesnaestom stoljeću postojao 
tzv. Fočanski skriptorij. 

Prepisivanje jednog rukopisa obavljao je veći broj orga- 
niziranih prepisivača, za razliku od uobičajene prakse da jedan 
prepisivač prepiše cio jedan primjerak nekog djela. Postojali su 


Jusuf Ramić 85 


i određeni korektori, koji su cjelokupan rad prepisivača kontro- 
lirali i ispravljali, sravnjivanjem s tekstom originala, iz kojeg je 
vršen prijepis. Jedan od korektora bio je i muderris, kasnije kadija 
Šaban ef. Nevesinjac, o kome je bilo riječi ranije, kad je obnašao 
dužnost kadije u Egipatskom kadiluku. 

Iz gore navednog vidljivo je da su prepisivači ponekad bili 
i korektori. Ez-Zerkani prenosi od Jahje ibn Eksema da je je- 
dan Jevrej došao kod Me'muna, i, nakon razgovora, halifa mu 
je predložio da pređe na islam, ali je on to odbio. Nakon godinu 
dana opet mu je došao isti Jevrejin i pred njim primio islam. 
Začuđen ovim postupkom Me'mun ga je upitao šta ga je navelo 
da primi islam a on je odgovorio: 


"Prvi put kad sam se vratio od vas prepisao sam Tevrat i 
namjerno ga krivotvorio, a zatim prodao. Onda sam prepisao 
Evanđelje i krivotvorio ga. Nakon toga sam i to prodao. Na kraju 
sam prepisao i Kur'an pa sam i njega krivotvorio. Kad sam došao 
prepisivačima i pokušao da ga prodam, oni su tada obavili korek- 
turu i ustanovili da je primjerak krivotvoren, pa su mi ga vratili." 
Ova priča ukazuje da je u tom poslu bilo i krivotvorenja, namjer- 
nog i nenamjernog, ali da je bilo i onih koji su pošteno odrađivali 
ovaj posao. 


Klasifikacija islamskih nauka 


Naučnici, književnici i drugi kulturni radnici bili su jako 
vezani za prepisivače. Svaki od njih imao je svoga prepisivača. 
Hunejn ibn Ishak, Džahiz, Muberred, Vakidi i drugi imali su 
svoje prepisivače koji su im, štaviše, i pomagali u prikupljanju 
materijala i realizaciji određenih projekata. Tako je nastalo i djelo 
Ibn Nedima (Fihrest), koje predstavlja važan izvor za klasifikaciju 
islamskih nauka. To je najveća bibliografija svih do tada poznatih 
autora i njihovih djela u arapskoj kulturi i civilizaciji. Njegovim 
putem u klasifikaciji nauka krenuo je i Hadži Halifa. 

Škola na čijem čelu su bili Ibn Nedim i Hadži Halifa mnogo 
je teža od škole i sistema klasifikacije nauka koju su u islamu pred- 
stavljali Farabi i Ihvanu-s-safa. Farabi je pri konstruiranju svoga 
sistema posebno vodio računa da kompariranjem gramatike i lo- 
gike istakne važnost logike. Gramatika vodi računa o znaku (/afz), 
dok se logika bavi značenjem (maana), a u vezi je sa znakom samo 
u onoj mjeri u kojoj se znak otjelovljuje u značenju. Gramatika 
se, po njemu, bavi zakonitostima u jeziku, a jezici se razlikuju, 
kao što se razlikuju ljudi i rase, dok se logika bavi ljudskim mi- 
šljenjem, koje je uvijek i na svakom mjestu istovjetno. Pored na- 
uke o jeziku i logike njegov klasifikacioni sistem u silazećem nizu 
obuhvata još: matematiku (čije su grupe: aritmetika, geometrija, 
optika, astronomija i mehanika), zatim fizika, metafizika, nauka o 
društvu i skolastička teologija. 


Njegova metoda je, prema Šerifu (Historija islamske filozo- 
fije, u prijevodu H. Sušića, Zagreb, 1988, str. 1/459), uglavnom 
identična njegovom stilu. On sabire i uopćava, sređuje i uskla- 
đuje, analizira, cijepa i dijeli kako bi koncentrirao i klasificirao. 
U nekim od njegovih rasparava pod naslovom Šta treba naučiti 
prije bavljenja filozofijom odlika je indeksa grčkih filozofskih ško- 
la, značenja njihovih naslova i imena njihovih tvoraca. Njegova 
Klasifikacija nauka prvi je pokušaj te vrste u historiji islamskog 
mišljenja. 

Pola stoljeća nakon smrti Farabija javljaju se "Čista braća" 
(Thvanu-s-safa) sa svojim traktatima (Resail), u kojima su spome- 
nuli nekoliko klasifikacija a prihvatili onu koja sve grane spoznaje 
dijeli na tri glavne skupine: matematika, fizika i metafizika. U 
Raspravama matematika uključuje teoriju brojeva, geometriju, 
astronomiju, geografiju, etiku i logiku. Fizika uključuje materiju, 
formu, kretanje, vrijeme, prostor, minerale, suštinu prirode itd., 
dok je metafizika podijeljena na psihoracionalizam i teologiju. Te- 
ologija uključuje vjerovanje, Sveti zakon, poslanstvo, prizivanje 
Boga, netjelesna bića i magiju (Ibid, 1/306). 

U sklopu praktične strane vjerovanja "Čista braća" govore o 
religiji i zakonima. Arapska riječ za religiju jeste din a za zakon še- 
rijat. Sve metafizičke teme u svetim knjigama - kao što su šejtani, 
džini, uskrsnuće, Sudnji dan, Džennet i Džehennem - treba shva- 
titi kao simbole i alegoriju. "Čista braća" u svojim Traktatima nisu 
bili naklonjeni doslovnom tumačenju Kur'ana. Kur'anski ajet Ve 
huve-l-lezi enzele mine-s-semai maen (On je Taj Koji s neba vodu 
spušta), prema njima, treba shvatiti simbolički. Voda je, u ovom 
slučaju, Kur'an. Samo onaj ko ne može valjano misliti o sebi razu- 
mije ovaj ajet u njegovom doslovnom i fizičkom smislu. 


Dalji napori u pravcu klasifikacije nauka jesu djelo Balavija 
Unmuzedžu-l-ulumi, koje obuhvata dvadeset i četiri nauke. Djelo 
se u rukopisu nalazi u GH biblioteci. Djelo je vjerovatno prepisao 
Bosanac a bilo je u posjedu Mustafe Bakarevića. 


Bošnjaci - prepisivači rukopisa u Egiptu 


Među našim prepisivačima arapskih rukopisa u Kairu bilo je 
kadija, vaiza, učenika, istraživača, prolaznika na putu za Mekku i 
Medinu. Među njima bilo je i onih koji su slušali predavanja na 
El-Azharu i na nekim drugim naučno-obrazovnim institucijama 
u Kairu, pisali i prepisivali ta predavanja i sve to sredili i objavili 
kao priručnike u našim školama u Sarajevu i drugim gradovima. 
Među prepisivačima istaknuto mjesto zauzima Mustafa Pruščak, 
Mustafa Bošnjak Počitelji, Ibrahim b. Muslihuddin Bosnevi, 
Ahmed Bosnevi, Šejh Jujo, Mehmed Handžić i mnogi drugi, o 
kojima će u ovom odjeljku biti riječi. 

1. ALI B. JUSUF BOSNEVI 


Miftahi-kunuzi-erbabi-l-kalem ve misbahi-rumuzi-ashabi-rekam, 
djelo na turskom jeziku iz oblasti matematike. Autor djela je Halil 
b. Ibrahim. Djelo je u Kairu 1034/1624. god. prepisao Bosanac 
Ali, sin Jusufov. 


2. IBRAHIM B. MUSLIHUDDIN BOSNEVI 


On je Užičanin koji je živio i djelovao u Čajniču. Bavio se pre- 
pisivanjem arapskih rukopisa. Neke je prepisao u Kairu, druge u 
Istanbulu, a znatan broj tih rukopisa prepisao je i u Čajniču. Iz 
oblasti arapske stilistike prepisao je četiri djela, iz oblasti dogma- 
tike tri, a samo jedno djelo iz oblasti gramatike arapskog jezika. 
Ovo posljednje djelo prepisao je u Kairu 1050/1640. godine na 
Univerzitetu El-Azhar. Autor djela je nepoznat, a djelo nosi naslov 
Ed-Durer el-Mustafavijja fi šerh el-avamil en-nabviijja. 


Iz oblasti arapske stilistike prepisao je sljedeća djela: 


— Hašija ala šerh er-risala es-Samarkandijja. Autor djela je 
Hasan b. Muhammed ez-Zibari. To je ustvari glosa na 
komentar rasprave o metafori na arapskom jeziku. 

—  Hašija ala šerh Miftah el-ulum. Autor djela je Amir Hasan 
Ali er-Rumi. Glosa na komentar treće knjige Miftah el- 
ulum na arapskom jeziku. 

—  Hašija ala dibaga el-muhtesar fi fann el-maani ve-l-bejan. 
Autor djela nije poznat. Djelo je napisano na arapskom 
jeziku. To je ustvari uvodni dio kometara djela Te/lhisu-l- 
Miftah. 

— Hašija ala šerh muhtasar fi fann el-maani. Glosa na ko- 
mentar djela Ta/hlis el-Miftah. Autor djela je Ahmed b. 
Jahja b. Muhammed b. Sa'd et-Taftazani. Djelo je napi- 
sano na arapskom jeziku, a prepisano nastallik pismom 
u medresi Sulejmaniji u Istanbulu 1070/1659. god. 

Iz oblasti dogmatike on je prepisao sljedeća djela: 


— Risala fi-s-savm — Rasprava o postu, autor je nepoznat, a 
Rasprava je prepisana 1067/1659. god. 

—  Muaddil es-salat — Djelo o namazu. Autor djela je Mu- 
hamed b. Pir Ali el-Birkavi. Djelo je napisano na arap- 
skom jeziku a prepisano u Čajniču 1070/1659. god. 


Interesantno je napomenuti da je Ibrahim b. Muslihuddin 
Bosnevi uglavnom prepisivao djela s arapskog jezika, što nam daje 
za pravo da kažemo da je bio dobar poznavalac ovog jezika. (M. 
Ždralović, Prepisivači djela..., 2/59). 


3. MUSTAFA B. MUHAMED AKHISARI 


Malo mjesto Prusac (Akhisar) dalo je u prošlosti, ističe Hazim Ša- 
banović, nekoliko vrlo značajnih ličnosti u historiji muslimanske 
književnosti u Bosni i Hercegovini. Po širini obrazovanja, nauč- 
no-književnom opusu i širini pogleda na život i njegove proble- 
me u to doba ističe se Mustafa Pruščak, autor nekoliko značajnih 
rasprava o socijalnim pitanjima, teoriji ratovanja i ratnom pravu. 
O njemu su pisali Bašagić, Handžić, Šabanović, Nakičević a od- 
branjen je i jedan magistarski rad na Fakultetu islamskih nauka 
u Sarajevu. Autor rada je Zuhdija Hasanović, profesor na ovom 
fakultetu. 

Niko o njemu kao prepisivaču arapskih rukopisa nije govo- 
rio, a poznato je da je Mustafa Pruščak, još dok je bio u Kairu, na 
Univerzitetu El-Azhar i u Skender-pašinoj medresi, prepisao više 
djela, jedno iz astronomije, drugo iz matematike i treće iz područ- 
ja gramatike arapskog jezika. Sva djela napisana su na arapskom 
jeziku, a prepisana ta'llik pismom. 

Djelo iz astronomije koje je Mustafa Pruščak prepisao 1719. 
godine na El-Azharu nosi naslov Risala fi-l-ameli bi-l-usturlab — 
'Traktat o rukovanju astrolabom. Autor risale nije poznat. Prepi- 

sivač jeste. U potpisu stoji: Mustafa b. Muhammed b. Ahmed b. 
Ali en-Navabadi el-Akhisari el-Bosnevi. 


Djelo se sastoji iz uvoda (mukaddima), petnaest poglavlja 
(dab) i zaključka (hatima). Astrolab je astronomska sprava za 
mjerenje visine Sunca i zvijezda, a korišten je kod muslimana 
za određivanje namaskih vremena. O astrolabu je napisano više 
traktata a Mustafa Pruščak opredijelio se za nepoznatog autora, 
pa, otuda, ovo djelo neki istraživači pogrešno pripisuju Mustafi 
Pruščaku. 


Drugo djelo koje je Mustafa Pruščak prepisao u Kairu jeste 
djelo iz oblasti matematike: E/-Lum'atu-l-Maridinijja fi šerhi-l- 
Jaseminijja. Djelo je prepisano 1719. godine u Skender-pašinoj 
medresi u Kairu. Autor djela je El-Jasemini (umro 1203). Djelo je 
napisano u stihovima. Tu versifikaciju kasnije je pretočio u prozu 
El-Maridini (umro 1496), a Mustafa Pruščak je, kako je vidljivo 
na kraju rukopisa, to prozno djelo prepisao. 


Mehmed Handžić u djelu A/-Gewher (str. 130/78.) navo- 
di da je pisac djela Bošnjak, pripadnik mevlevijskog reda, Der- 
viš Husam, koji je živio u Izmiru i bavio se matematikom, i koji 
je na kraju napisao djelo Zumat al-favaid. Smail Balić (Kultura 
Bošnjaka, str. 93.) ne dijeli ovo mišljenje. On smatra da se ovdje 
radi o prijevodu ili preradi djela A/-Lunia od Jaseminija iz oblasti 
matematičkih znanosti. Djelo se sastoji od uvoda i tri poglavlja u 
kojima se obrađuju pretežno matematičke operacije potrebne kod 
raspodjele zaostavštine po šerijatskom pravu. 


Ova djela su bila predmetom rasprave između osmanskog 
namjesnika u Egiptu Ahmed-paše, poznatog kao Koer vezir, i ta- 
dašnjeg rektora El-Azhara Abdullaha Šubravije. Naime, Ahmed- 
paša je uočio na sastanku s egipatskom ulemom na Citadeli da 
u školskim programima nedostaju matematičke znanosti ili ako 
su prisutne, prisutne su u manjoj mjeri, a mi u evropskom dijelu 
Turske živimo u uvjerenju da je Egipat izvor mnogih naučnih i 
moralnih vrijednosti. Međutim, kada sam došao u pokrajinu, a 

žarko sam to želio, našao sam je kao što je rečeno: Bolje ti je o 
Muajdijju slušati negoli ga vidjeti. 

Na ovu izjavu reagirao je Šubravi rekavši da to i nije baš tako. 
Tom prilikom je namjesniku ponudio djela egipatskog naučni- 
ka El-Maridinija: A/-Lumatu l-Mardinijja fi šerhi-l-Jaseminijja 
(Maridinijev blistavi komentar Jaseminije iz algebre) i Risaletun 
fi-l-ameli bi-l-usturlab, djelo o upotrebi astrolaba. Oba djela je 
prepisao Mustafa Pruščak dok je boravio u Kairu na El-Azharu 
i u Skender-pašinoj medresi 1719. godine. Ahmed-paša je bio 
oduševljen ovim djelima koja je, nakon što ih je pročitao, odlo- 
žio u svoju privatnu biblioteku. Bio je jedini osmanski namjesnik 
u Egiptu koji je zagovarao reformu El-Azhara. U Kairu je kao 
namjesnik boravio dvije godine (1748-1750), a onda se, nakon 
toga, vratio u Carigrad. 


3942 MB KAMIL zolg pao U SLI Sl Po U 
pazi OLZLJI G gas MS SSL MG S MJJI 
i 9853 EKG a PI oda Ga VNJUG) 
LSLJI J JU isl SLJI ke dd SL de 
psblly KUZIJI zapao OH kg JILL Lie god 
J3 S lp pa |B LI! s zi US GIA 3 S, 
S Pek ANA JUAN DI gg SAM pas 
NJE ZELI ge og ee GALALI polidh Dao rano 
Sl GL) ee USE go gaS A PI GIJI 

GED/\ GUVI 


Treće djelo je iz oblasti gramatike arapskog jezika. Mustafa 
Pruščak je i ovo djelo prepisao u Skender-pašinoj medresi u Kairu 
1720. godine za vrijeme bosanskog valije Redžeb-paše, koji je 
imenovan namjesnikom Egipta 1719. godine. Djelo nosi naslov: 
En-Nukat ala kutub fi ilmi-l-arebijja i govori o gramatičkim i 

sintaksičkim finesama arapskog jezika. Autor djela je Abdurrah- 
man b. Ebu Bekr es-Sujuti (umro 1505. god.). 


S ES oda Gog RANJEN JA pB 33 MSS 
Koje JE zet oa A pad D jeku 
bos S SW JAY gg pa UL = ge 
ETOENU se ip ME ip slano gg OSLU UN, 

GALIJI G)L225| 


Četvrto djelo je iz oblasti Hadisa koje je Mustafa Pruščak 
prepisao u Mekki, gradu Allahova Poslanika, 1723. godine za 
vrijeme hadža. Djelo nosi naslov E/-Mubejjinu-l-muin fi fehmi- 
(-erbein. Autor djela je Ali el-Kari, a djelo predstavlja komentar 
Nevevijeve zbirke od četrdeset hadisa. 


Mustafa Pruščak je nakon odslušanih predavanja iz Hadisa u 
Skender-pašinoj medresi u Kairu dobio idžazetnamu, diplomu od 
profesora Mustafe Arzunija, koja se u to vrijeme dobijala od poje- 
dinaca, a ne od institucija, kao što je praksa u našem vremenu. U 
diplomi, između ostalog, stoji: 


"Hadis je kod mene učio izuzetan naučnik, kompletna lič- 
nost, plemeniti samopregalac koji je u sebi sintetizirao tradicio- 
nalne i racionalne znanosti, glavne i sporedne, u cjelini i dijelovi- 
ma Mustafa b. Muhammed el-Bosnevi el-Akhisari en-Navabadi. 
Nakon završetka studiranja zatražio je da mu dodijelim diplomu 
da može predavati Hadis prema šest kanonskih zbornika hadi- 
sa. 


On usto može predavati i fikh, islamsko pravo, i to prema 
djelima Abdullaha b. Nesefija (Kenzu-l-degaigi fi furui-l-haneftijje), 
zatim prema djelu Ahmeda b. Muhammeda Kudurija (E/-Oudu- 
ri) te prema djelu E/-Vakija od Muhammeda b. Sadru-š-šeria el- 
Evvela, kao i sve drugo što je meni bilo dozvoljeno da predajem, a 
što sam izučavao metodom slušanja ili metodom čitanja i izlaga- 

nja, zatim racionalne i tradicionalne naučne discipline, sporedne i 
glavne, metodom uručivanja ili metodom korespondencije." 


Mustafa Pruščak bio je vrlo plodan pisac. Napisao je neko- 
liko vrlo značajnih djela, između kojih ističemo Tebširu-l-guzat 
(Blagovijest borcima) u prijevodu Šabanovića, dok taj isti naslov 
Bašagić prevodi pod naslovom Radosna vijest, a Handžić kao Ve- 
selje borcima. Djelo je nedavno u cijelosti prevedeno na naš jezik 
pod naslovom Radost gazija. Prevodilac je mr. hfz. Kenan Mu- 
sić, profesor na FIN-u u Sarajevu. Djelo se sastoji iz uvoda, 23 
poglavlja i zaključka, a posvećeno je velikom veziru Hećimoviću 
Ali-paši i njegovoj pobjedi nad austrijskom vojskom pod Banjom 
Lukom. Mustafa Pruščak je poznat i po kratkim traktatima, kao 
što su: Iraktat o milosti i samilosti, Traktat o stavu islama prema 
kahvi, duhanu i opojnim pićima, Traktat pobožnog o posjećiva- 
nju grobova, Traktat o značenju skupnog obavljanja namaza, o 
čemu je, počevši od Bašagića pa do onih koji su poslije njega došli, 
vrlo iscrpno pisano. Otuda nema potrebe da se na ovim trakta- 
tima zadržavamo, osim da uputimo čitaoca na navedene autore i 
njihova djela. 


4. HUSEIN B. IBRAHIM BOSNEVI 


Husein b. Ibrahim Bosnevi pohađao je Mehmed-pašinu medresu 
u Kairu. Tu je prepisao 1769. god. perzijsko-turski rječnik Tuhfei- 
Šahidi Ibrahima Šahidija iz Mugle (umro 1550. god.). Rječnik je 
popularno nazvan Šahidija. Veliki rječnici, ističe Muhamed Ždra- 
lović, (Prepisivači djela, 1/180, 252), u prijepisima prepisivača 
BiH znatno su rjeđi u odnosu na manje rječnike kao što je Šahidi- 
ja. Karakteristika manjih rječnika jeste da su riječi poredane abe- 
cednim redom, bilo da su nizane po finalnom ili po inicijalnom 
slovu riječi. Rječnik koji je prepisao Husein b. Ibrahim Bosnevi 
bio je najviše prepisivani rječnik koji je utjecao na pojavu većeg 
broja rječnika u stihu i koji je više puta komentiran. 

Šahidija je prepisivan ne samo u Kairu nego i u mnogim 
mjestima BiH, kao npr. u Sarajevu 1726. god. Prepisivač je bio 
Ibrahim b. Salih Kadizade, zatim opet u Sarajevu u njegovim vjer- 
sko-prosvjetnim zavodima, Gazi Husrev-begovoj medresi 1726. 
god., u medresi Bistrik 1802. god., zatim u Sjenici 1729. god., 
potom kaligrafski prijepis u Kulen-Vakufu 1811. god. itd. 


5. MUSTAFA BOŠNJAK POČITELJI 


Rodom je iz Počitelja kod Mostara. Godine 1746. bio je na El- 
Azharu. Tu je prepisao dva djela o disputaciji. Autor prvog djela 
je Kadi Abdurahman b. Ahmed el-Igi, umro 1355. god. Djelo 
je napisano pod naslovom £Er-Risala El-Adudijja fi-l-adab (Risala 
El-Adudijja o disputaciji). Danas je ovo djelo pohranjeno u Gazi 
Husrev-begovoj biblioteci u Sarajevu. 


Drugo djelo jeste ustvari glosa, odnosno kraći komentar na- 
vedene risale. Autor ovog komentara ili glose je Ali b. Muhamed 
es-Sejjid eš-Šerif el-Džurdžani, umro 1413. god. I ovo djelo po- 
hranjeno je u GH biblioteci u Sarajevu (Z. Fajić, Katalog, 5/239, 
br. 3485/1, 2) 


6. ABDULVEHAB EL-BOSNEVI 


Abdulvehab el-Bosnevi rođen je u Sarajevu. Otac mu se zvao 
Hasan. Kada se rodio i gdje se školovao nije poznato. Zna se samo 
da je 1755. god. stigao u Kairo, gdje je u tamošnjim džamijama 
držao vazove. Bio je vrlo poštovan i cijenjen od Bošnjaka, kojih 
je u Kairu u to vrijeme bilo mnogo. Iz Kaira je otišao na hadž. 
Nakon obavljenog hadža nastanio se u Mekki, u kojoj je vazio i 
držao predavanja. Zbog nesporazuma koji se desio između Porte i 
šerifa Mekke morao se vratiti u Kairo. Tada mu je i kuća u Mekki 
poharana i opljačkana. Iz Kaira je ponovo otišao u Hidžaz. Stalno 
se kretao na relaciji Kairo — Mekka, slao je izvještaje Porti protiv 


Jusuf Ramić 195 


šerifa Mekke, dok konačno nije umro od kuge u Kairu 1791. god. 
Ukopan je u mezarju Oarafa u Kairu. 


Za vrijeme svoga boravka u Mekki na zahtjev nekih naših 
hadžija napisao je 1761. god. djelo o obredima hadža i nazvao ga 
Menasiku-l-hadždž. Jedan primjerak uvakufio je i poslao u Sara- 
jevo a on se danas nalazi u Gazi Husrev-begovoj biblioteci. Djelo 
predstavlja izbor iz raznih djela hanefijskog mezheba. Pisano je 
krupnijim nashom koji je vokaliziran. O njemu imamo podataka 
kod Džebertija (2/313), Handžića, Šabanovića i Dobrače. (Kata- 
log, 21603) 


7. AHMED BOSNEVI 


O njemu znamo samo da je bio u Egiptu i da je u Kairu 1745. go- 
dine prepisao djelo iz oblasti stilistike Šerhun ala telhisi-l-Miflahi 
li-l-Kazvini. Autor ovog šerha, odnosno komentara je Mes'ud b. 
Omer et-Taftazani, a prepisivač je Ahmed Bosnevi, kako to stoji 
na kraju prijepisa. (M. Ždralović, 2/136) 


U Kairu je Šejh Jujo počeo pisati neka svoja djela koja je 
kasnije dovršio u Istanbulu, dok je Mehmed Handžić još kao 
student na El-Azharu prepisao nekoliko značajnih djela iz oblasti 
dogmatike i šerijatskog prava. Ta djela u rukopisu danas su pohra- 
njena u Gazi Husrev-begovoj biblioteci u Sarajevu. 

Glossarium 


A 


Adžemi-oglan — Složenica od arapske i turske riječi, zapravo su to 
dječaci koji su uzimani u Bosni i odgajani na osmanskom dvoru 
za vojne i druge potrebe. Bašagić navodi, pozivajući se na dr. Vla- 
dimira Vranicana i dokumenat koji je bio u njegovom posjedu, 
da su glasoviti naši djedovi potomci bogumilskih velikaša, a ne 
kršćanska djeca, kako se to mislilo. Nije li u sviti Ahmed-paše 
Hercegovića i drugih velikih osmanskih namjesnika bio veliki 
broj bogumila. 


s sa Moea 


stavlja na vrhu munare kao ukras. Napravljen je od bakra, a po- 
tom pozlaćen. Takav alem je u Kairu nabavio Husein-paša Bolja- 
nić za svoju džamiju u Pljevljima. 


B 


Beglerbeg — vrhovni vojni i civilni zapovjednik jedne veće oblasti 
ili pokrajine koja se sastojala iz više sandžaka. Beglerbeg je bio 
paša višeg ranga, s dva tuga koji su pravljeni od konjskog repa 
- asocijacija na osmanske Turke koji su iz srednje Azije došli na 
prostore Anadolije. Vezir je imao tri, a veliki vezir četiri tuga. Čin 

dostojanstva jedne ličnosti mjeren je prema tugovima koji su se 
obično stavljali na posebnu zastavu prilikom vojnog pohoda. 


Berat — riječ arapskog porijekla koja na osmanskom turskom 
označava carski dekret o postavljenju na neku dužnost; ukaz o 


dodjeli feudalnih lena ili nekih drugih dobara. 


Bezistan — pokrivena čaršija u kojoj se nalaze radnje s manufak- 
turnom i galanterijskom robom. U Sarajevu su za vrijeme osman- 
ske vlasti postojala dva bezistana: "Brusa bezistan" i "Gazi Hu- 
srev-begov bezistan". Danas samo jedan od ova dva bezistana služi 
svojoj svrsi. 


Bogumili — Albižani koji su, bježeći od rekonkviste, stigli i do 
Balkana. Mnogi historičari navode da ih je tada nešto oko 40.000 
stiglo u Hercegovinu. Dolaskom Turaka na ove prostore prihvatili 
su islam. Njihovo učenje razlikuje se od kršćanskog učenja po 
tome što oni nisu priznavali crkveni brak i što su smatrali da Isus 
nije ubijen i razapet i zato su bili anatemisani i od zvanične Crkve 
proglašeni hereticima. Protiv njih je pokrenut križarski rat koji ih 
je skoro potpuno istrijebio u Okcitaniji. 

Da li je islam utjecao na pojavu Albižana, odnosno Katara, teško 
je reći. Svi dokumenti koji o tome govore uništeni su za vrijeme 
križarskog rata koji je protiv njih u XII stoljeću pokrenuo papa 
Inoćentije III. 


Bosanska salnama — bosanski kalendar, takvim. Salnama je riječ 
perzijskog porijekla, a znači godišnjak, kalendar, almanah. Salna- 
me su postojale i u tursko-osmanskom carstvu, pa je otuda ovaj 
termin bio prisutan i u Bosni za vrijeme turskog carstva i ti godiš- 
njaci su se zvali bosanske salname. Danas je kod nas u upotrebi 
takvim, arapska riječ za kalendar. 


Bostandži-paša — paša regrutiran iz reda adžami-oglana. Njihov 
zadatak je bio da se brinu o carskim baščama u Carigradu i njego- 
voj okolini. Otuda i ovaj naziv. Kasnije je iz ovog reda regrutirana 
i carska garda. 

Ć 


Ćehaja — pomoćnik, zastupnik vezira, paše, defterdara ili nekog 
drugog velikodostojnika u Osmanskoj državi. Od Bošnjaka u 
Osmanskoj državi ovu službu su obnašali Ibrahim-paša Počiteljac, 
Ahmed-paša Sari, književnik Mezaki i drugi. 


D 


Damad — zet na turskom jeziku. Mnogi veliki veziri i oni koji nisu 
dosegli taj položaj iz Bosne bili su zetovi turskih sultana. Ahmed- 
paša Hercegović je bio zet sultana Bajazida II. Ibrahim-paša iz 
Novog Šehera kod Žepča bio je oženjen kćerkom sultana Murata. 
Mustafa-paša Bošnjak je bio zet sultana Selima I i muž sestre sul- 
tana Sulejmana. Meleć Mehmed-paša je oženio sultaniju Zejnebu 
i bio član carskog vijeća u Istanbulu. 


Defterdar — čuvar deftera. To je osmanski naziv koji označava 
glavnog finansijskog funkcionera, koji je bio pod kontrolom veli- 
kog vezira, odgovoran za sultanove finansije. Imao je pravo ličnog 
pristupa sultanu koji je ustajao da bi ga primio. On je podnosio 
godišnji izvještaj, bilans prihoda i rashoda. Glavni defterdar je bio 
na čelu cijele jedne hijerarhije finansijskih službenika, počevši od 
službenika redovitih finansija i njihovih pomoćnika, do službeni- 
ka u registru timara. Kasnije se finansijska služba dijelila na dva 
dijela. Jedna je bila usmjerena na Rumeliju (rumelijski defterdar) 
a druga na Anadoliju (anadolijski defterdar). Od 1838. godine 
javlja se ministarstvo finansija kao novi oblik finansijskog orga- 
niziranja. 


Dede — dodatak imenu na turskom jeziku u značenju: djed (Ku- 
lender, Rječnik, str. 82), dok u tesavvufu ovaj dodatak ima počasni 
naziv. Upotrebljava se za iskusnog učitelja (muršida) koji posjedu- 
je diplomu (idžazet na iršad) i može voditi tekiju i uvoditi nove 
kandidate (muride) u derviški red. Ovaj počasni naziv najviše je u 

upotrebi u mevlevijskom derviškom redu kome je pripadao i naš 
Hasan Nazmi-dede. 


Divan — vijeće, skupština, savjet. Carski ili vezirski divan najviši je 
upravni organ u Carstvu i provincijama. Pojmovi koji se vežu za 
divan su: Divanu-l-inšai, državni ured za korespondenciju koji se 
ponekad naziva i Divanu-l-muhatebat. Njegova uloga u prošlosti 
bila je slična današnjoj ulozi ministarstva vanjskih poslova; Di- 
vanu-t-teftiš, državni inspektorat; Divanu-l-hazneti, ministarstvo 
finansija; divan, zbirka poezije, divanska poezija itd. 


Divit — pernica s mastionicom. Pernica se sastoji od duguljaste 
kutije u kojoj se drže kalemi od trske a na njenom jednom kraju 
pričvršćena je mastionica tzv. kulkuma. 


Dž 


Džuz— dio Kur'ana. Kur'an ima trideset džuzova. Svaki džuz se sa- 
stoji od dvadeset stranica. Ta podjela Kur'ana na džuzove učinjena 
je radi lakšeg pamćenja, odnosno hifza. Postoje i posebno uvezani 
džuzovi. Svaka sveska sadrži jedan džuz iz Kur'ana. Najpoznatiji 
ovako uvezani džuzovi Kur'ana kod nas su džuzovi Mehmed-paše 
Sokolovića, koji se nalaze u Gazi Husrev-begovoj biblioteci u Sa- 
rajevu. Svaki od ovih džuzova je uvezan u kožne korice i ukrašen 
bogatim reljefnim ornamentima izvana i iznutra. Slično ovome su 
i džuzovi Ibrahim-paše Počiteljca od kojih se samo četiri nalaze u 
spomenutoj biblioteci, a koje je zub vremena prilično oštetio. 


a a 


Emiru-l-hadž — zapovjednik hodočasničke karavane koja je godiš- 
nje išla od Damaska i Kaira u Mekku. Zapovjednici ove karavane 
iz Kaira obično su bili Bošnjaci. Ovoga puta Salih-beg al-Oasimi, 
pripadnik gasimijske frakcije u Egiptu s kojim je, pri kraju man- 
data Ali-paše Hećimovića, na hadž otišao Ahmed-paša Džezzar. 

Pojmovi koji se vežu uz emira su: emiru-l-mu'minin (vladara pra- 
vovjernih, titula halife); emiru-l-umera'i (titula iračkih vojskovo- 
đa u desetom stoljeću nove ere); emir alaj (pukovnik, miralaj); 
emiru-l-džejši (vrhovni zapovjednik vojske); emiru-l-bahri (zapo- 
vjednik pomorskih snaga). Od titule emiru-l-bahri izveden je i 
evropski naziv admiral. 


_H_ 


Hadž — peta islamska dužnost. Svaki punoljetan, pametan, imu- 
ćan i zdrav musliman dužan je jedanput obaviti hadž. Hadž se 
sastoji od tavafa (obilaska oko Kabe), sa'ja (trčanja između Safe 
i Merve), vukufa (stajanja na Arefatu) i drugih vjerskih obreda 
koji se u mjesecu hadža vrše u centrima islamske duhovnosti u 
Hidžazu. 


Halvetije — derviški red koji zikr obavljaju u osami. Pri tome der- 
viš malo jede, malo spava, a najviše vremena provodi u zikru. Kara 
Mehmed-paša, koji je u Egiptu namjesnikovao poslije Husein-pa- 
še Dizverena, sagradio je na Karamejdanu u Kairu veliku džamiju, 
hanikah i druge objekte za potrebe pripadnika halvetijskog reda 
iz Rumelije. 


Han — svratište i prenoćište putnika. Lociran je u gradskim sredi- 
nama i na putnim pravcima. Hanovi su udaljeni jedan od drugog 
oko trideset kilometara. Nastali su iz potrebe da se osigura odma- 
or i zaštita robe. Veći hanovi građeni su tako da se u sredini zgrade 
nalazi prostrano nenatkriveno dvorište gdje se vršio istovar trgo- 
vačke robe koja se kasnije odlagala u magaze s gvozdenim vratima 
kako bi se roba sačuvala u slučaju požara. Magaze su pravljene od 
zidanog kamena. U Sarajevu su postojala tri takva hana: Tašlihan, 
Kolobara i Morića han. Morića han i danas postoji, ali ne služi 
svojoj prvobitnoj namjeni. Danas se tu nalazi restoran u prize- 
mlju, a na spratu kancelarije društvenih organizacija. 

Hass — jezički: poseban, specijalan. Terminološki: lenski posjed 
turskih sultana, visokih dostojanstvenika dvora i upravnika pro- 
vincija. Takav lenski posjed imao je Kodža Musa-paša Vehabović, 
na kome je nikla Nova Kasaba u dolini rijeke Jadra u Bosni. Len- 
ski posjedi su bili oslobođeni od svih uobičajenih nameta. 


Haznadar — čuvar riznice, blagajnik. Mahmud-paša Bošnjak je 
bio haznadar u sviti Davud-paše za vrijeme njegovog namjesni- 
kovanja u Egiptu. 


I 


Idžazetnama — arapsko-perzijska složenica (idžaza - dozvola i 
nama - pismo, pismena isprava), diploma, svjedodžba o završe- 
nim teološkim naukama. Za zvanje muderrisa bila je potrebna id- 
žazetnama. Takvu idžazetnamu dobio je Mustafa Pruščak u Kairu 
nakon odslušanih predavanja iz hadisa u Skender-pašinoj medre- 
si. Za zvanje šejha radi promicanja određenog derviškog učenja 
bila je također potrebna diploma tzv. idžazet na iršad, odnosno 
idžazetu-l-iršad. Takvu diplomu u Carigradu dobio je Hasan Na- 
zmi-dede, šejh mevlevijskog derviškog reda, i Abdulah-efendija 
Bošnjak, derviš bajramijsko-melamijske orijentacije. 


Imaret — javna kuhinja u kojoj su siromasi, putnici i drugi imali 
besplatnu hranu. Najpoznatiji imareti u našim krajevima bili su 
Gazi Ishak-begov imaret u Skoplju (osnovan 1438. godine) i Gazi 
Husrev-begov imaret u Sarajevu (osnovan 1531. godine). Musta- 
fa-paša Bošnjak je u Kairu osnovao jedan takav imaret za potrebe 
učenika medrese koju je tamo dao sagraditi. 


K 


Kajmekam — arapska složenica koja se našla u turskom jeziku a zna- 
či zastupnik vezira ili nekog namjesnika u jednom upravnom po- 
dručju ili u nekoj dužnosti za vrijeme odsustva pretpostavljenog. 

Kapudan-paša — komandant, ministar pomorskih snaga sa sjedi- 
štem u Carigradu. Titulu prvi put susrećemo 1488. godine kada 
je za kapudan-pašu imenovan Ahmed-paša Hercegović nakon 
povratka iz egipatskog zarobljeništva. Nadležnost kapudan-paše 
svodila se na kontrolu i upravljanje pomorskim snagama. Bio je 
nadležan da štiti i trgovačke brodove u Sredozemnom i Crnom 
moru od gusara. 


Kodža — krupan, star, sposoban, pametan itd. Takav je bio Kodža 
Musa-paša Vehabović. 


_M_ 


Megama — jezički označava skup ljudi, sastanak, mada nije preci- 
zirano da li ljudi stoje ili sjede na sastanku. Ovo značenje prisut- 
no je u arapskoj predislamskoj poeziji. U književnosti ovaj izraz 
označava kratku priču. Megama kao kratka priča bila je u upo- 
trebi kod Arapa sve dok se oni nisu upoznali s kratkom pričom 
Čehova i Edgara Alena Poa. Tada je potisnuta iz upotrebe, jer se 
u određenim elementima razlikuje od evropskog poimanja i shva- 
tanja kratke priče. 


Mejhana — krčma, perzijska složenica od dvije riječi: mej, vino i 
hane, kuća. Među našim književnicima, koji su bili jedno izvjesno 
vrijeme u Egiptu, bila su i naša tri pjesnika: Derviš Sulejman Me- 
zaki, Hasan Nazmi-dede i Ahmed Rušdi Mostarac u čijoj poeziji 
nailazimo na terminologiju bekrijskog porijekla koja, čini se, nije 
u saglasju s njihovom derviškom, mevlevijskom orijentacijom pa 
je, otuda, moramo uzeti u prenesenom značenju. "Prijatelj čaše" ne 
može biti u isto vrijeme i prijatelj derviša, kako to neki kazuju. 


Mevlevije — derviški red, derviši koji plešu. Ime mu dolazi od me- 
vlana, titule koja je data Dželaluddinu Rumiju. Mnogi naši pje- 
snici pripadaju ovom derviškom redu: Hasan Nazmi-dede, Rušdi 
Mostarac, Derviš Sulejman Mezaki, koji je tu svoju pripadnost i 
u stihu obznanio: 

Srce, kad si već odlučilo 
Vodič biti na ljubavnoj stazi. 


Ako hoćeš pravi put da znadeš, 
Ti po džadi mevlevijskoj gazi. 


(prijevod i prepjev: S. Bašagić) 


Mulla — munla, arapski učen čovjek, teolog, kadija u većim gra- 
dovima tursko-osmanskog carstva. Munla u Šamu i Kairu bio 
je Šaban Nevesinjac o kome veliki pjesnik iz ovog perioda Emir 
Mendžek kaže: 


Mulla Šabane, ti stari plemiću, 
Utočište si svakom živom biću. 


Koliko god mi slavili zaštitnika svoga, 
Ti si dostojan i više od toga. 


(prijevod: M. Kico) 


Ovu titulu sultan je dodjeljivao i drugim učenim ljudima: Mu- 
Ila od Mekke i Medine, Mulla od Stambola itd. Titulu su nosili 
ispred svoga imena i oni koji su učili i vjerske nauke, pa makar bili 
i s manjom naobrazbom. 


Mulaluk (arapsko-turska složenica: mulla - luk) — nadležno po- 
dručje jednog mulle, kadije u turskoj carevini. 


Mugattam — brdo ponad Kaira. U podnožju Mugattama nalazi 
se čuveni univerzitet El-Azhar i džamija h. Huseina. Nedaleko 
od Mugattama poginuo je i Sinan-paša Borovinić. To je stari dio 
Kaira koji je bio opasan zidinama. Unutar tih zidina nalazi se i 
čuveni suk Moski. Tu je i Revagu-l-etrak, konvikt u kome su bili 
smješteni studenti turskog govornog područja. Bilo je i drugih 
zaklada od strane Turaka koje su brzo zanemarene, ističe Džeberti 
u svom historijskom djelu. 

Musafirhana — dobrotvorna ugostiteljska kuća namijenjena put- 
nicima, musafirima, u kojoj su imali besplatno konačište i hranu. 
Takvih musafirhana bilo je u Bosni i Egiptu kada su tamo bili naši 
ljudi kao osmanski namjesnici. 


Muteferrika — službenik iz reda odreda stražara koji su po starim 
osmanskim dvorskim odredbama stajali osobno sultanu na raspola- 
ganju. Premda se daju razna objašnjenja titule muteferrika, po svoj 
prilici ti službenici nisu imali neku posebnu dužnost nego su pred- 
stavljali kategoriju službenika koja se koristila za različite poslove. 


NN 


Nashi — okruglo arapsko pismo kojim je ispisivan Kur'an. Prije 
pojave ovog pisma Kur'an je puna četiri stoljeća prepisivan kuf- 
skim, uglastim, pismom. Sljedećim duktusom nastalo je ukrasno 
pismo, sulus, koje predstavlja srednji put između navedenih pi- 
sama. Kur'an je najviše prepisivan sulus pismom. Onome ko ovo 
pismo nije usvojio mnogi osporavaju i atribut kaligrafa. 


Nasta'lik — podvrsta nasha i talik pisma nastala na tlu Perzije. 
Ovu podvrstu je prema predanju sastavio veliki perzijski kaligraf 
Mir Ali Sultan et-Tibrizi iz elemenata nasha i talika stapanjem 
od čijih imena je i nastao ovaj naziv. Ti elementi su se vremenom 
međusobno miješali u raznom omjeru tako da su se stvarale dalje 
razlike i u samom nasta'liku. 


= = 


Padišah — perzijska sintagma pad i šah, veliki vladar. Titula koja je 
prvobitno isključivo pripadala sultanu, a koja se kasnije davala i 
nekim zapadnim vladarima (njemački car Rudolf II). Rusija je ovu 
titulu 1737. godine tražila za svoga cara. Taj zahtjev Rusi su kasni- 
je obnovili 1773. godine na sastanku u Bukureštu. Kada se titula 
padišah javlja kao naziv za sultana, tačno se ne može utvrditi. 

Oal'a — tvrđava, citadela na arapskom jeziku. Otuda i gal'adži, 
stanovnici tvrđave, zapravo to su turski, odnosno bošnjački odre- 
di koje je sultan Selim I ostavio u Egiptu da čuvaju osvojenu te- 
ritoriju. Takva jedna tvrđava bila je u Nubiji, a druga na sjeveru 
Egipta, u Han Junusu, jedinom kopnenom vezom s ostalim dije- 
lovima svijeta. 


Oassam — arapski, sudski djelitelj nasljedstva. Odatle je izvedeno 


ime Oasim, djelitelj, tj. onaj koji dijeli. 


R 


Rumelija — evropski dio Turske. U taj dio Turske su ulazile sve ze- 
mlje koje su Turci, Osmanlije osvojili na Balkanskom poluotoku, 
za razliku od Anadolije u čiji sastav su ušle zemlje koje su osvojene 
u azijskom dijelu Turske. 


S 


Sadri-azam — veliki vezir. U Turskoj carevini bilo je devet velikih 
vezira iz Bosne. Svi oni su bili namjesnici Turske u Egiptu u jed- 
nom ili više mandata. Neki od njih su poginuli prilikom zauzima- 
nja Egipta ili su umrli prirodnom smrću pa su tamo ukopani u 
gradskom mezaristanu Oarafa. 


Sahat-kula (arapski salatun - sahat i galatun - kula) — toranj na 
kome se nalazi sahat. Sahat i zvono koje otkucava vrijeme smješte- 
ni su na vrhu kule. Objekat je kvadratne osnove, zidan od kamena 
s krovom na četiri vode i pokrovom od lima ili šindre. Poznate su 
travničke sahat-kule, zatim sahat-kula u Sarajevu i ona u Počitelju 
koju je sagradio Ibrahim-paša Počiteljac. Građene su u neposred- 
noj blizini džamije s kojom čine funkcionalnu i skladnu vizuelnu 
cjelinu. 

Sebilj — dobrotvorna javna česma u obliku kioska. Takav sebilj 
nalazi se i danas u središtu Baščaršije u Sarajevu, čiji legator je 
Mehmed-paša Kukavica. To je zaštitni znak Sarajeva, kao i onaj 
koji je sagradio Ali-paša Malkoč u srcu Kaira. 


Serasker — vrhovni komandant. Postavljan je u slučaju rata iz reda 
vezira. Od njega je bio stariji po položaju samo veliki vezir. 


Silahdar — službenik koji se brinuo o čuvanju i održavanju oružja. 
Naziv potječe još iz vremena Mameluka. Osmanski Turci su zadr- 
žali taj naziv u perzijskom obliku. Mehmed-paša Bošnjak je bio 
silahdar u Basri. 


= = 


Šejhu-l-islam — vrhovni vjerski poglavar. U Turskoj carevini šej- 
hu-l-islam je imao velike ovlasti. Pratio je sultana u svim njegovim 
vojnim pohodima. Historijska djela bilježe da je u pratnji sultana 
Selima I (1517) prilikom osvajanja Egipta bio šejhu-l-islam Ali 
Džemali i da je tom prilikom izdao fetvu da se može krenuti u 
osvajanje Egipta. Nešto kasnije sličnu fetvu je izdao i Ebu-s-Su'ud 
u ratu protiv Venecije (1570). 


T 


Ta'lik — vrsta arapskog pisma koja se razvila u Perziji pa se otuda 
i naziva perzijskim pismom. Tallikom su redovno pisani interli- 
nearni prijevodi Kur'ana te komentari na rubu, dok je originalni 
tekst Kur'ana bio pisan nashi pismom. 

Naziv ta'lik (vješanje) nastao je po jednoj od najupadljivijh ka- 
rakteristika ovog pisma. U njoj se, po svoj prilici, ističe T. Muftić, 
ogleda utjecaj srednjopehlevijskog pisma u kome se zapaža na- 
gnutost riječi kao u ta'liku. Pismo ta'lik prikladno je i za pisanje 
poezije. Mnogi pjesnici, poznati i na polju kaligrafije, pisali su 

svoju poeziju ovim pismom. Njihovi rukopisi su izgledali kao da 
vise ili lebde između neba i zemlje. 


Tekija — arapska riječ koja označava zgradu u kojoj se obavljaju 
derviški obredi. Svaka tekija ima svoga starješinu, šejha, koji pred- 
vodi zikr u tekiji. Tekija ima širom BiH. Ranije ih je bilo mnogo 
više. Neke su porušene - kao ona koju je podigao Musa-paša Ve- 
habović u Novoj Kasabi. U literaturi se često susrećemo i s termi- 
nom /hanikah koji označava tekiju sa predavaonicom i internatom 
za derviše. Dok je termin zavija, mala tekija, koja se sastoji samo 
od jedne prostorije u kojoj se obavlja zikr. Postoji i termin buga 
koji također označava tekiju. Šaban Nevesinjac je u Nevesinju u 
bug'i Ali-efendije, sina hadži Muhammedova, pohranio neke ru- 
kopise koje je poslao iz Kaira, pod uvjetom da se ti rukopisi mogu 
čitati samo u ovoj tekiji. Ti rukopisi su tokom vremena premje- 
šteni u Karađoz-begovu biblioteku u Mostaru a odatle su stigli 
u Gazi Husrev-begovu biblioteku u Sarajevu, jednu od najvećih 
biblioteka u BiH. 


Turbe — grob, mezar, grobnica, mauzolej. Posebna građevina nad 
mezarom umrlog koja je građena od različitih materijala, ima ra- 
zličite oblike i izvedbe. Svi nadgrobni spomenici i turbeta koja su 
Turci Osmanlije podigli u Mekki i Medini dolaskom vehabija na 
vlast uništeni su i sravnjeni sa zemljom. Turbe se javlja i kao topo- 
nim - Turbe kod Travnika u travničko-bugojanskoj oblasti. Među 
turbetima u BiH razlikujemo tri osnovna tipa: zatvoreno, otvore- 
no i treći tip čine sasvim jednostavna turbeta, kvadratne osnove 
zidane od drveta ili ćerpića, s krovom od ćeramide ili šindre. 


O zatvorenim turbetima brine se turbedar, osoba koja je zadužena 
za njegovo održavanje i čistoću. U nekim od ovih turbeta nalaze se 
i nadgrobni spomenici, druga su bez nadgrobnih spomenika. 

INDEKSI 


Registar vlastitih imena 


A 


Abdulah-beg Bošnjak 47, 63 

Abdulah-efendija Bošnjak 66, 
102 

Abdulah-paša Ćuprilić 42 

Abdullah Šubravi, rektor El- 
Azhara 91, 92 

Abdulvehab el-Bosnevi 95 

Abdurrahman el-Džeberti 12, 
40, 42, 43, 44, 45, 46, 47, 
49, 96, 105 

Ahmed b. Ali b. Mes'ud 37 

Ahmed b. Halil 36 

Ahmed b. Hasan el-Bejadi 31 

Ahmed b. Jahja b. Muhammed 
b. Sa'd el-Taftazani 89 

Ahmed b. Muhammed Kuduri 
93 

Ahmed b. Šahin 55 

Ahmed-beg 42 

Ahmed-bej Bošnjak 49 


Ahmed Bejazić 59 

Ahmed Bosnevi 88, 96 

Ahmed Ćamil-paša Sopasalan 
42, 43 

Ahmed el-Džami 66 

Ahmed-paša Ćuprilić 29, 30, 
31, 69 

Ahmed-paša Džezzar 43, 45, 
100 

Ahmed-paša Hafiz 22 

Ahmed-paša Hain 14 

Ahmed-paša Hercegović 5, 10, 
12, 13, 72, 97; 99, 103 

Ahmed-paša Manikeli 65 

Ahmed-paša Sarhoš 5, 40 

Ahmed-paša Sari 5, 29, 99 

Ahmed Rušdi Mostarac - Sah- 
haf, v. Rušdi Mostarac 

Ali b. Husein Hlivnavi 36 

Ali b. Jusuf Bosnevi 89 

Ali Džemali 9, 107 

Ali-efendija 108 

Ali el-Kari 93 

Ali-paša Hadim 5, 23, 24, 25 

Ali-paša Hećimović 43, 44, 45, 
94, 100 

Ali-paša Malkoč 5, 12, 22, 26, 
27, 107 

Ali-paša Rizvanbegović 74 

Ali-paša Semiz 5, 23 

Ali-paša Temerot 24 

Ali(-beg) Širi Hercegović 13, 
63, 72 

Amir Hasan Ali er-Rumi 89 

Arif Hikmet 70 


B 


(El-)Bagdadi 64, 71 
(El-)Bejdavi 33 

Bedrudin Mahmud 5, 53, 54 
Behram-paša Sokolović 22 


- 


C 


Čista braća (Ihvanu-s-safa) 87, 
88 


D 


Damad Ibrahim-paša 5, 12, 17 

Davud-paša 25, 102 

Derviš Mehmed 58 

Derviš Sulejman Mezaki 63, 
68, 69, 70, 99, 103, 104 

Dž 


Dželaluddin Rumi 57, 70, 104 
Džemal Čehajić 64, 67, 74 
Džemaludin Latić 74 


E 


Ebu Ibrahim Farabi 36 

Ebu-l-Fadl Muhammed Velij- 
juddin el-Misri eš-Šabšir 39 

Elči Ibrahim-paša 38 

Evlija Čelebi 18, 28, 29, 54, 
65, 68 


F 


Fehim Nametak 72 
Fevzi Mostarac 44, 74 


G 


Gazi Ali-paša 24, 25 


H 


Hadim Ali-paša, v. Ali-paša 
Hadim 

Hadži Mustafa Muhlisi, v. Mu- 
stafa Muhlisi 

Hadžibeg Rizvanbegović (Ha- 
džun) 45 

Hajir-beg 11, 19 


Haki Mehmed-paša 43 

Halid b. Ebu-l-Hejjadž 85 

Halid ibn Sinan 65 

Halil b. Ibrahim 89 

Hamdija Kreševljaković 25, 30, 
32, 40 

Hamid Bejazić 53, 59 

Hasan b. Muhammed b. Hasan 
es-Sagani 39 

Hasan b. Muhammed ez-Ziba- 
ri 89 

Hasan Burini 58 

Hasan Ćose (Hassan Coosy) 
48 

Hasan-dede b. el-Kadi, Talibi- 
Mevlevi, v. Hasan Nazmi- 
dede 

Hasan Kafi Pruščak 39 

Hasan Nazmi-dede 63, 70, 71, 
100, 102, 103, 104 

Hasan-paša 47 

Hazim Šabanović 29, 39, 40, 
47, 57, 64, 69, 71, 72, 75, 
90, 94, 96 

Hifzija Hasandedić 31, 41, 49, 
55, 74, 75 

Husein b. Abdullah b. Muha- 
mmed et-Tajjibi 34 

